Gara-Gara China Bangunkan MRT, Rakyat Vietnam Sedia Boikot Pengangkutan Awam Tersebut

Laluan kereta api bandar Cat Linh-Ha Dong di Hanoi, Vietnam mula beroperasi pada bulan November lalu. Ia merupakan perkhidmatan transit aliran massa (MRT) pertama di negara tersebut.

Hanoi Metro mempunyai laluan sepanjang 13 kilometer dan 12 stesen. Ia bermula di stesen kereta api Cat Linh di utara-tengah Hanoi dan berakhir di kawasan barat daya Ha Dong.

MRT itu boleh bergerak sehingga 80km/j yang membolehkannya bergerak pada sepanjang laluan itu kira-kira 24 minit sahaja dan ia direka untuk membawa 1 juta penumpang sehari.

Namun, perkara sebaliknya pula berlaku apabila media Vietnam melaporkan jumlah penumpang yang menggunakan perkhidmatan MRT terlalu sedikit. Beberapa hari terawal servis MRT tersebut beroperasi, jumlah tiket yang terjual kira-kira 12,000 sehari. Angka tersebut bersamaan hanya 8% daripada jumlah keseluruhan penduduk Vietnam.

Perkara ini membimbangkan kerajaan bandar Hanoi yang menyelia projek tersebut. Lebih-lebih lagi, pembinaan laluan MRT itu tertangguh beberapa tahun dan telah menelan belanja lebih banyak daripada yang dirancang.

Pada tahun 2008, projek itu mempunyai jumlah belanjawan permulaan sebanyak $552.8 juta (RM2.33 bilion). Menjelang 2017, jumlah itu telah meningkat kepada kira-kira $868 juta (RM3.65 bilion).

“Menteri industri pengangkutan telah banyak kali berjanji untuk melaksanakannya tetapi janji itu dimungkiri. Ia menyebabkan orang ramai menjadi marah dan ragu-ragu,” kata Nguyen Van Thanh, seorang pesara pekerja di Ha Dong.

Manakala, Dieu Anh yang bekerja di sebuah syarikat yang berurusan dalam hartanah pula memberitahu Voice Of America (VOA) bahawa penduduk Hanoi dahulunya mempunyai harapan yang tinggi untuk laluan MRT tersebut. Namun disebabkan banyak kali tertangguh, maka timbul keraguan dalam kalangan orang ramai.

China merupakan penyumbang kewangan utama untuk projek itu. Tetapi projek itu menghadapi kelewatan selepas China meletakkan struktur cari gali minyak di perairan berhampiran yang dituntut oleh Vietnam.

Jadi apabila laluan MRT mula beroperasi, pengkritik media sosial Vietnam mula bercakap tentang ‘Faktor China’ dan mereka menggesa untuk memboikot ‘Projek China’.

Disebabkan berasa kecewa dan ‘tertipu’ dengan China, kebanyakkan penduduk Vietnam berkata mereka memilih Jepun sebagai kontraktor untuk projek-projek pada masa akan datang.

Tambah mereka lagi, Jepun adalah sebuah negara yang mempunyai banyak pengalaman dalam membina sistem pengangkutan awam dan juga sangat berminat dalam perlindungan alam sekitar, lapor Voice Of America (VOA).

Pada bulan lalu, presiden kereta api laju Indonesia mendakwa kereta api mereka mampu bertahan daripada pelbagai jenis bencana alam dengan menggunakan kelengkapan teknologi terkini. Baca lebih lanjut melalui pautan di bawah.

Kereta Api Laju Indonesia Didakwa Mampu Bertahan Daripada Sebarang Bencana Alam

China Lancar Kereta Api Terpantas Dunia Dengan Kelajuan 600KM/J

Mirip Seperti Filem ‘Snowpiercer’, Ini Kereta Api Peribadi Mewah Bernilai RM1.47 bilion


Gara-Gara ‘Coronavirus Challenge’, Gadis Ini Dikecam Jilat Tempat Duduk Tandas Kapal Terbang

Pelbagai cabaran pernah menjadi trend seperti Kiki Challenge, Bucket Challenge, dan sebagainya. Berikutan penularan wabak COVID-19 atau lebih dikenali dengan coronavirus, terdapat Coronavirus Challenge yang menjadi trend pengguna TikTok.

Ramai pengguna TikTok yang menyertai kehangatan trend ini yang pastinya akan melonjakkan populariti mereka. Akan tetapi, ada sesuatu yang mengejutkan ramai orang akan trend tersebut.

Baru-baru ini tular video TikTok yang sahut cabaran coronavirus di Twitter. Menerusi video yang tular itu, seorang gadis menyahut cabaran tersebut dengan menjilat tempat duduk tandas dalam kapal terbang.

Y’all participating in the new Corona Challenge? This is on a plane btw… pic.twitter.com/w1XwVRZd87

— Cash ✌🏾HYPE (@CashNastyGaming) March 15, 2020

Video tersebut mendapat perhatian netizen di seluruh dunia dan rata-rata netizen mengatakan perbuatan tersebut tidak masuk akal dan mungkin pengikutnya akan melakukan perkara yang sama.

Malah, ada juga yang mengatakan cabaran yang menjadi trend itu tidak sepatutnya ada dengan keadaan ramai orang sengsara akibat wabak tersebut.

This chick is the epitome of beautiful on the outside, but ugly as sin on the inside. As always, thank you @defnoodles for risking brain damage watching this content.

TIK TOK GIRL LICKS TOILET FOR CLOUT🤢🤢 CORONAVIRUS CHALLENGEhttps://t.co/ETCDTR7F8s

— Heywood Japhukoff (@FlashmomStone) March 17, 2020

To the people on tik tok doing a “Coronavirus challenge” shame on yous. 🤦🏻♀ I don’t think they realise that some of their followers will copy everything they do as they would look up to them! 🙄

— Deborah Gray (@_DeborahGray) March 17, 2020

I don't get those Coronavirus challenges

Coronavirus is not a new trend for y'all tik tok hipsters to recreate

Countries are under quarantine and lockdown because of that

And y'all have nothing better to do than to make it a "challenge"

— kellxn | watching One Piece (@itzkayn) March 17, 2020

It’s bad enough that the coronavirus is spreading and now there’s a disgusting yet stupid challenge on Tik Tok?🤦🏿♂ smh

— Marvin Nyanson (@Marv_101) March 17, 2020

Gadis tersebut telah kongsikan di Instastory miliknya bahawa dia sudah membersihkan tandas dalam kapal terbang peribadinya dengan menggunakan pembasmi kuman selama 40 minit sebelum melakukan cabaran tersebut.

Malah, dia mengatakan bahawa dia berjaya mendapatkan wang sebanyak $4000 (~RM17,283.27) kerana video tersebut.

Terdapat pelbagai cabaran yang sering tular dan menjadi trend sehinggakan ramai ingin mencubanya dan ini merupakan salah satu daripadanya. Apa pula pandangan anda mengenai cabaran ini?

Apa kata anda lihat trend challenge yang menjadi ikutan ramai orang sebelum ini. Klik pautan di bawah ini untuk ketahui lebih lanjut.

‘Bahaya’ Cabaran #10YearsChallenge Yang Mungkin Ramai Tidak Sedar

‘Skullbreaker Challenge’, Cabaran Gila Yang Sedang Tular Di TikTok

Lihat Donnie Yen Sahut Cabaran ‘Bottle Cap Challenge’ Dengan Mata Tertutup


Gara-Gara Coronavirus, Harga Durian Di Malaysia Jatuh

Harga buah-buahan di Malaysia mungkin jatuh sehingga 50 peratus dalam tempoh dua minggu disebabkan oleh wabak coronavirus yang telah merebak ke seluruh dunia, lapor Channel NewsAsia.

Pemilik ladang durian di Raub, Pahang, Lim Chin Khee berkata durian Musang King – salah satu durian yang popular di Malaysia – telah dijual dengan harga RM30 berbanding harga asal RM60.

Malaysia mula mengeksport durian segar ke China dari Jun tahun lepas, dengan meramalkan bahawa industri ini akan menjana hampir RM500 juta kepada jumlah nilai eksport negara.

“Bagaimana jika keadaan virus menjadi lebih teruk? Kami akan mempunyai banyak durian yang tidak diingini,” kata Lim.

“Durian adalah makanan mewah, dan paling dinikmati di masa yang lebih bahagia. Mungkin sekarang bukan masa terbaik untuk makan durian bersama dalam keluarga.”

Bagi Andy Tan, pemilik ladang durian di Segamat, Johor yang mengeksport buah-buahan beku ke Beijing, Shanghai, Guangzhou dan Qingdao, berkata harga durian telah menurun sekurang-kurangnya 50 peratus.

“Harga telah menurun hampir dua kali ganda dalam tempoh dua minggu yang lalu kerana banyak bandar-bandar di China telah ditutup.” katanya

Pada bulan Mei tahun lepas, China secara rasmi menjadi pengimport durian beku dari Malaysia. Eksport durian Malaysia ke China dijangka mencapai 1,000 metrik tan setiap bulan, kata Menteri Pertanian dan Asas Tani Salahuddin Ayub.

Walau bagaimanapun, coronavirus kini telah menjejaskan industri durian. Wabak ini telah menelan nyawa lebih daripada 1000 orang dan menjangkiti lebih daripada 30,000 orang di China.

Durian sebelum ini telah dilarang dari masuk ke Marikh, klik pautan di bawah untuk membaca.

Durian Tidak Dibenarkan Masuk Ke Marikh Menurut Drama Sci-Fi The Expanse

Wanita Ini Ditangkap ‘Kantoi’ Seludup Dadah Dalam Durian


Gara-Gara COVID-19, 128 Cawangan Jenama Coklat Mewah Godiva Bakal Ditutup

Godiva merupakan jenama coklat mewah dan premium yang boleh dikatakan menjadi kegemaran ramai. Godiva menggunakan bahan berkualiti membuatkan coklatnya kaya dengan rasa koko sebenar.

Penularan wabak COVID-19 diseluruh dunia memberi kesan kepada sektor ekonomi, pelancongan dan banyak lagi lalu menyebabkan ramai orang mengalami kerugian. Difahamkan, Godiva akan menutup 128 cawangannya di Amerika Utara mulai bulan Mac ini.

Keputusan penutupan cawangan Godiva diambil berikutan penurunan permintaan pelanggan sepanjang COVID-19. Dalam satu kenyataan, Godiva juga mempertimbangkan untuk mengekalkan cawangan di Eropah, Timur Tengah dan juga China.

Penjualan coklat Godiva di Amerika Utara akan dijual secara atas talian selepas ini. Akan tetapi, syarikat tersebut tidak mendedahkan jumlah pekerja yang akan terkesan daripada keputusan tersebut. Walau bagaimanapun, masih belum diketahui sama ada cawangan di Malaysia akan turut terkesan selepas ini.

Sementara itu, kami kongsikan beberapa artikel berkaitan industri yang terkesan akibat COVID-19 pada pautan di bawah ini.

Industri Pelancongan ‘Tenat’, 204 Syarikat Perhotelan Dan Resort Gulung Tikar?

Tidak Mahu Rugi, H&M Bakal Tutup 250 Cawangan Di Seluruh Dunia

Lebih 7 Tahun Beroperasi, Hotel Four Points by Sheraton Di Sandakan Telah Ditutup Secara Rasmi


Gara-Gara COVID-19, Airbnb Yang Dibina Selama 12 Tahun, Jatuh ‘Miskin’ Dalam Masa 6 Minggu

Seseorang itu boleh menghabiskan puluhan tahun untuk membina mimpi. Tetapi ia juga boleh dihancurkan dalam satu masa yang singkat.

Sejak pandemik COVID-19 melanda dunia. Kita sudah dipaparkan dengan beberapa kisah perniagaan yang menemui jalan penghujung. Ada yang terpaksa menutup perniagaan, ada yang terpaksa membuang orang dan ada juga yang menunggu nasib di hujung tanduk.

Itulah yang berlaku kepada Airbnb, sebuah syarikat dari sektor pelancongan yang menawarkan perkhidmatan tempat tinggal buat kaki travel di seluruh dunia.

Dalam satu kenyataan daripada Ketua Pegawai Eksekutif Airbnb, Brian Chesky, dia sendiri tidak menduga bahawa pandemik COVID-19 akan memberi kesan yang besar kepada perniagaannya yang dibina sejak 12 tahun lalu.

"We spent 12 years building Airbnb's business and lost almost all of it in the matter of 4-6 weeks," says Airbnb CEO Brian Chesky. "Travel as we knew it is over. It doesn't mean travel is over, just the travel we knew is over, and it's never coming back."@cnbc @dee_bosa pic.twitter.com/BLjb9HH2Pe

— Squawk Alley (@SquawkAlley) June 22, 2020

“Kami mengambil masa 12 tahun untuk membina Airbnb, dan kami kehilangan hampir semuanya dalam empat hingga enam minggu,” kata Chesky dalam wawancara di CNBC.

Chesky menambah bahawa Airbnb menghadapi cabaran besar pada masa depan yang tidak menentu disebabkan ketakutan umum terhadap wabak yang sudah mengambil hampir 500,000 nyawa di seluruh dunia.

“Pelancongan yang kita tahu, sudah berakhir. Saya tidak mahu mengatakan bahawa perjalanan sudah berakhir, tetapi model pelancongan yang kita tahu sudah mati dan tidak akan kembali,” katanya seperti dipetik dari Entrepreneur.

Untuk rekod, perkhidmatan Airbnb di Amerika Syarikat sudah mula pulih, tetapi bagi Chesky, dia tidak mahu mempunyai harapan palsu bahawa syarikatnya sudah benar-benar pulih daripada kesan pandemik COVID-19.

Terdahulu, Persatuan Bangsa-Bangsa bersatu dalam satu laporan menyatakan bahawa Airbnb adalah salah satu syarikat yang menyokong penjajahan Israel ke atas Palestin. Klik pautan di bawah untuk membaca.

Airbnb Antara Firma Dari Amerika Yang Menyokong Penjajahan Israel Ke Atas Palestin

Penginapan ‘Unik’ Airbnb Di Petaling Jaya Ini Tawar Pengalaman Realiti Kehidupan Miskin Bandar

Tempahan Airbnb Di Bandar Sibu Dan Semporna Menunjukkan Peningkatan Ketara


Gara-Gara COVID-19, Galeri Petronas Bakal Ditutup Selepas 28 Tahun Beroperasi

Industri pelancongan merupakan antara sektor yang terkesan disebabkan penularan wabak COVID-19 dan banyak hotel serta agensi pelancongan terpaksa ditutup.

Terbaharu, Galeri Petronas di Suria KLCC bakal menamatkan operasi sebagai galeri awam pada akhir bulan ini. Penutupan ini disebabkan penyesuaian semula model operasinya.

Walaupun ruang awam galeri ditutup, karya seni dari Koleksi Seni Petronas tetap tersedia untuk dipinjamkan ke program dan inisiatif berkaitan. Ini kerana, Petronas komitmen mahu mempromosikan pemahaman dan penghargaan seni dalam kalangan masyarakat di Malaysia meskipun bukan lagi di Galeri Petronas.

Pekerja tetap yang terkesan dengan penutupan berkenaan sudah berjaya ditugaskan ke peranan baharu di Petronas. Untuk pengetahuan anda, Galeri Petronas wujud pada tahun 1992 dimana memperjuangkan seni ke arah memupuk perkembangan masyarakat holistik yang penting bagi kemajuan ekonomi dan sosial Malaysia.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Tidak Mahu Mengalah Di Laluan Tol, ‘Abang Lori’ Terhibur Lihat Gelagat Altis Dan Bezza

Influencer Kembali Jadi Buah Mulut Netizen, Kali Ini Kerana Konten ‘Alasan Rentas Negeri’

Langgar SOP Dan Terpalit Kontroversi, Swarovski Sahkan Tamat Kolaborasi Dengan Neelofa


10 Kraf Tangan Lokal Terbaik Yang Berbaloi Untuk Anda Dapatkan Sempena 12.12

Setiap kali merancang untuk membeli-belah apabila tibanya 12.12, 11.11 dan banyak lagi tarikh-tarikh menarik yang diadakan setiap tahun, kita pasti akan  mencari-cari dan menjenguk produk yang dipasarkan dari luar negara.

Tetapi tahukah anda sebenarnya terdapat pelbagai pilihan produk lokal yang ditawarkan usahawan tempatan yang belum diterokai dan sangat berbaloi untuk dibeli ketika ini, terutamanya menjelang jualan 12.12 yang akan berlangsung tidak lama lagi.

Sebagai contoh, jika anda mencari hasil kraf tangan untuk dijadikan perhiasan atau hadiah kepada keluarga dan kenalan, anda boleh melihat senarai pelbagai usahawan dan produk tempatan yang kami muatkan dalam senarai kali ini.

Usahawan dan kedai pertama yang menarik perhatian kami kali ini adalah Anna Patchwork House yang menawarkan perkhidmatan hadiah custom made menggunakan jahitan dan tenunan.Daripada beg tangan bermotifkan batik sehinggalah pelitup muka dengan rekaan khas, mereka boleh menghasilkannya untuk anda.

Maklumlah, memandangkan kita ketika ini berada dalam norma baru, pemakaian pelitup muka adalah sesuatu yang wajib bila berada di luar rumah. Jadi, keupayaan mereka untuk turut menghasilkan pelitup muka pelbagai corak ini membuatkan kami sangat teruja.

Jadi jika anda berminat untuk mendapatkan apa-apa sahaja produk berasaskan fabrik dan kulit menggunakan teknik patchwork (termasuk pelitup muka yang membuatkan kami teruja), anda boleh menjenguk media sosial mereka dan melihat pelbagai produk yang dihasilkan oleh Anna Patchwork House ini.

Instagram: annapatchworkhouse
Facebook: Anna Patchwork House

Mempunyai keluarga dan kenalan yang baru sahaja berpindah ke rumah baru atau pejabat baru dan ingin menghadiahkan kraf tangan yang boleh dijadikan perhiasan di ruangan mereka?

Hentikan pencarian anda kerana Craft Addict JB ini menawarkan pelbagai hasil kraf tangan menawan bermula daripada sekecil-kecil key chain sehinggalah mock up cheque dan juga hiasan dinding bermotifkan ayat-ayat suci Al-Quran.

Tambah menarik, perhiasan dinding yang dihasilkan mereka ini juga mesra alam dan mempunyai pelbagai keistimewaan seperti menggunakan ECO-UV INK dan teknik double coating untuk menjaga permukaan kayu supaya bertahan lebih lama.

Instagram: craftaddictjb
Facebook: Craft Addict -Johor Souvenir

Sering melihat perhiasan atau pasu-pasu bunga yang kelihatan seperti diperbuat daripada tempurung kelapa bila berkunjung ke rumah kenalan dan keluarga sebelum ini?

Mata anda tidak silap dan ya memang terdapat perhiasan seperti pasu atau bekas-bekas yang dihasilkan daripada kelapa seperti yang dijual oleh House of Coconut atau DESIGNHOC ini.

Bukan sahaja boleh digunakan sebagai pasu untuk meletak bunga-bunga kegemaran anda tetapi bekas yang dihasilkan menggunakan bahan daripada kelapa ini boleh juga dijadikan pelbagai hiasan mengikut kreativiti seperti yang dipamerkan di media sosial mereka ini!

Mahu mengabdikan potret bersama yang tersayang sebagai lukisan dan hiasan rumah atau sekadar menjadikan memorabilia bersama pasangan?

Sam Artistic boleh melakukannya untuk anda. Lawati Facebook rasmi mereka di sini dan lihat hasil-hasil lukisan yang pernah dilakukan mereka sebelum ini dan mungkin boleh dijadikan inspirasi untuk pesanan anda selepas ini.

Seperti kami katakan tadi, mereka bukan sahaja menghasilkan lukisan tetapi jika melihat kepada hantaran-hantaran yang dibuat di media sosial ini, mereka juga boleh menghasilkan pelbagai lagi kraf tangan yang lain.

Instagram: sam_artistic
Facebook: Sam Artistic

Pencarian kami dalam menerokai produk kraf tangan lokal kali ini juga menemukan kami dengan Jauhari yang menghasilkan kraf tangan berunsurkan kaligrafi.

Bukan sahaja membuka mata kami dengan laman sesawang mereka sendiri namun variasi produk yang ditawarkan mungkin boleh membuatkan anda berbelanja tanpa berfikir dua kali.

Bermula daripada seni lukisan, kaligrafi islami, kaligrafi metal, cermin venetian, serta perkhidmatan potongan laser islami dan ukiran batu tembikar mereka boleh dikatakan menawarkan apa sahaja yang anda fikirkan bila mencari perhiasan berkonsepkan kaligrafi.

Laman jualan dalam talian: jauhari.com.my

Jika sebelum ini kebanyakan produk lokal adalah perhiasan tetapi kali ini sedikit berbeza. Masih lagi dalam kategori kraf tangan tetapi peralatan seterusnya ini pula berunsurkan sukan.

Kraf tangan dan sukan tidak selalu bertembung tetapi bila melibatkan sukan memanah ianya adalah sesuatu yang sangat sinonim. Penghasilan alatan memanah ini walaupun kebanyakan masanya menggunakan mesin terkini namun perusahaan seperti Achery ini masih lagi mengekalkan seni kraf tangan dalam pembuatan mereka.

Kepada anda yang masih mencari-cari set memanah buatan tangan anda boleh menerokai pembuatan alatan memanah oleh Taming Sari Archery ini.

Facebook: Taming Sari Archery Collection

Kalau tadi kami sudah menyenaraikan beberapa hasil kraf tangan untuk dijadikan perhiasan, kali ini kami kongsikan satu lagi perusahaan yang turut menghasilkan perkara ini.

Tetapi berbeza dengan apa yang telah kami senaraikan tadi, CRAFTWORKS.MY ini mempunyai kepakaran mereka yang tersendiri dalam menghasilkan cenderamata menggunakan teknologi laser.

Lihat saja hasil logo-logo yang dihasilkan sebagai cenderamata ini. Pasti anda akan terus terkenangkan kedai mereka apabila memikirkan untuk menghasilkan apa-apa sahaja perhiasan atau cenderamata menggunakan laser selepas ini.

Instagram: craftworks.my
Facebook: craftworksmelaka

Bila berbicara tentang kraf tangan ini kita juga tidak boleh melupakan penghasilan seni batik tempatan. Tetapi memandangkan kita sekarang berada di norma baru ianya mungkin agak sukar untuk keluar dan mendapatkan pelbagai pilihan pakaian batik di luar sana.

Tetapi dengan adanya teknologi di hujung jari, anda tidak perlu risau kerana sekarang anda boleh mendapatkan pelbagai koleksi batik menawan daripada Ayayu dengan melayari kedai dalam talian mereka di Ayayu.my.

Menariknya, kedai dalam talian mereka ini juga bukan sahaja menawarkan pelbagai pilihan dan koleksi buat Si Kecil anda tetapi juga buat ibu dan bapa di luar sana. Dengan diskaun hujung tahun kini sedang berlangsung di kedai mereka, adalah amat merugikan jika anda tidak menjenguk perusahaan batik tempatan ini.

Instagram: Ayayukids
Facebook: Ayayukids
Laman jualan dalam talian: Ayayu.my

Mungkin ramai agaknya yang meminati sukan memanah di negara kita ya? Semakin jauh kami menerokai usahawan lokal ini sekali lagi kami menemui perusahaan menjual peralatan memanah.

Tetapi perusahaan Archery Sports Equipment ini bukan sahaja menawarkan busur dan anak panah, tetapi mereka turut membekalkan pelbagai lagi aksesori memanah yang lain seperti beg menyimpan peralatan memanah.

Nak tahu apa lagi yang ditawarkan mereka? Anda boleh melawati laman sesawang mereka di sini.

Jika tadi kami sudah mengesyorkan pelbagai kraf tangan dan perhiasan, kali ini pula untuk perusahaan terakhir dalam senarai kami ianya sedikit istimewa. Kenapa kami mengatakan ianya istimewa dan berbeza.

Kerana di Karyaneka ini, sesuai dengan tagline mereka ‘Malaysian Craft At Its Best’, anda boleh mencari apa-apa sahaja produk berkaitan kraf tangan, daripada pakaian untuk lelaki dan perempuan sehinggalah permainan tradisional.

Bukan itu sahaja, mereka juga turut mempunyai pelbagai pilihan pelitup muka yang bermotifkan batik untuk dimiliki dengan harga hanya serendah RM10 ringgit. Jadi jika anda ingin mencari pusat setempat untuk mendapatkan kelengkapan kraf tangan anda, Karyaneka adalah tempat yang paling kami syorkan anda untuk berbelanja.

Laman jualan dalam talian: Karyaneka.com

Bila menyokong perusahaan dan usahawan tempatan ini, kita bukan sahaja membantu usahawan-usahawan tempatan melakukan jualan mereka tetapi pada masa sama dapat mengangkat khazanah negara seperti penghasilan batik dan kraf tangan tempatan.

Jadi tunggu apa lagi, pastikan anda tidak terlepas untuk melawat dan menjenguk jualan-jualan yang dikendalikan usahawan-usahawan tempatan kita ini menjelang tarikh keramat 12.12 nanti dan #BelanjaUntukMalaysia kerana #BarangBaikBarangKita. Berikan sokongan dengan membeli produk-produk menarik dan berkualiti yang ditawarkan ini.

Tonton juga reaksi gadis ini yang terkejut bila diajak naik kereta Proton sahaja dan bukannya kereta import sebelum ini melalui pautan di bawah.

‘Takkan Kereta Proton Saja?’- Tonton Reaksi Gadis Ini Pandang Rendah Barangan Lokal

7 ‘Sneakers Collab’ Hebat Yang Dibuat Eksklusif Untuk Malaysia


3D Bioprinter Buat Tulang, Otot Dan Tisu Gantian Bakal Ubah Masa Depan Dunia

Macam tak percaya apabila baca tajuk artikel ini, kan? Biasa melihat kemungkinan organ-organ tiruan dicipta adalah di dalam filem atau imaginasi kita sahaja. Dengan teknologi ini, kita sudah tidak perlu lagi bersusah payah mencari organ manusia di masa depan.

Itulah realiti yang mahu diketengahkan apabila mesin ‘integrated tissue-organ printer’ (ITOP) yang dibangunkan oleh penyelidik Wake Forest Baptist Medical Center yang pakar dalam bidang regenerative medicine (kejuruteraan tisu dan biologi molekul (struktur dan fungsi makromolekul)) sejak 10 tahun lepas telah membuahkan hasil.

Mesin ITOP telah berjaya berfungsi menghasilkan tisu gantian untuk binatang. Kejayaan ini memberi harapan untuk menghasilkan pula tisu gantian manusia dalam masa terdekat. Dakwat pencetak ‘bio-ink’ dihasilkan dari sel-sel hidup.

Menurut penyelidik, tisu dan struktur organ yang dihasilkan oleh pencetak ini boleh digunakan di masa depan untuk tujuan menggantikan tisu manusia yang cedera atau rosak.

“Pencetak tisu dan organ yang unik ini adalah satu kemajuan yang penting dalam usaha kami untuk membuat tisu gantian untuk pesakit,”…”Ia boleh fabricate stable, tisu mengikut skala manusia dalam apa jua bentuk,” kata Dr. Anthony Atala, pengarah Wake Forest Institute For Regenerative Medicine.

Sebenarnya, permintaan tinggi untuk tisu dan organ kerana terhad bilangan tisu dan organ yang didermakan untuk tujuan transplants. Misalnya di Amerika, terdapat lebih 121,000 orang di dalam senarai menunggu untuk organ, menurut United Network for Organ Sharing.

Berdasarkan journal Nature Biotechnology, ITOP mampu membuat tulang rahang , tulang calvarial, tulang rawan, otot rangka dan kini telinga manusia yang palsu. Walau bagaimanapun, proses membuat tisu mengikut skala manusia dengan menggunakan pencetakan 3D adalah sangat mencabar kerana tisu bersaiz besar memerlukan lebih pemakanan tambahan.

Ini antara petikan Wake Forest 3D Bioprinting Sytem:


Gara-Gara COVID-19, Irama ‘Pen Pineapple Apple Pen’ Kembali Popular Di Jepun

Selepas pertama kali terbit dengan lagu PPAP atau Pen Pineapple Apple Pen tiga tahun lalu, penyanyi Jepun, Pikotaro kembali mencuri tumpuan netizen di seluruh dunia minggu ini.

Ia selepas penyanyi yang popular di media sosial itu kembali dengan lagu terbaru Pray-for-People-and-Peace yang mengajak orang ramai untuk mencuci tangan sempena dengan penularan wabak COVID-19 ketika ini.

Lagu itu juga turut dikenali sebagai PPAP versi tahun 2020 seperti tertera di muzik video yang dimuatnaik sejak 5 April lalu.

Masih menggunakan irama yang sama dengan lagu PPAP yang tular suatu ketika dahulu, muzik video terbaru itu juga menyaksikan beliau masih mengenakan pakaian bermotifkan harimau sama seperti sebelum ini.

Walaupun hanya menukar sedikit lirik dan menggunakan irama yang sama, namun video tersebut sudah pun mencatatkan hampir 5 juta tontonan di Youtube.

Malah menurut laporan Malaysiakini, lagu tersebut juga berjaya memecahkan rekod Dunia Guinness sebagai lagu terpendek memasuki carta Billboard Hot 100.

Semalam kita diekjutkan dengan berita pemergian penyanyi Indonesia, Glenn Fredly yang pernah popular dengan lagu Januari satu ketika dahulu. Baca perkongsian kami di bawah untuk membaca dengan lebih lanjut.

Penyanyi Indonesia, Glenn Fredly Dilaporkan Meninggal Dunia

Pelawak Lagenda Jepun, Ken Shimura Meninggal Dunia Akibat COVID-19

Bandai Lancar Digivice Edisi Khas Sempena Ulang Tahun Ke-20 Digimon


Gara-Gara Culik Anak Majikan Di Malaysia, Pasangan Indonesia Ini Berjaya Ditangkap

Anak-anak merupakan anugerah terindah dalam hidup pasangan yang berkahwin. Setiap ibu bapa pasti sanggup melakukan apa sahaja untuk anak-anak mereka.

Kes penculikan di Malaysia terutama sekali dalam kalangan bayi dan kanak-kanak sering terjadi di Malaysia. Terbaharu, pasangan suami isteri dari Indonesia telah ditangkap di Indonesia kerana menculik anak majikannya di Malaysia.

Menurut pihak polis, ibu bapa kandung mangsa penculikan itu membuat laporan kepada pihak Polis Di Raja Malaysia(PDRM) pada bulan Disember 2019 dan pihak PDRM telah memaklumkan Kedutaan Besar Republik Indonesia untuk tindakan lanjut.

Perkara tersebut telah berada dalam perhatian pihak polis Indonesia dan kini penculik tersebut telah berjaya ditangkap. Saat ini, mangsa tersebut telah diletakkan di Balai Perlindungan Anak sementara menantikan ibu bapa mangsa tiba membawanya kembali ke Malaysia.

Difahamkan, pasangan penculik tersebut tidak mengaku menculik anak majikan mereka dan mengatakan bahawa mereka membawa anak majikan mereka pulang ke Indonesia untuk mendapat ‘berkat’ agar dikurniakan anak.

Pasangan tersebut belum memiliki zuriat walaupun sudah 7 tahun mengikat tali perkahwinan dan menjadikan ia sebagai alasan mengambil anak majikan mereka. Malah, pasangan tersebut turut bertindak menyekat nombor telefon majikan mereka.

Pastinya perkara yang berlaku ini sedikit sebanyak akan membuatkan ramai orang berasa curiga dan tidak percaya untuk menggunakan perkhidmatan pembantu rumah. Apakah pandangan anda mengenai perkara ini?

Apa kata baca artikel berkaitan penculikan di The Vocket pada pautan di bawah ini.

Lelaki Ini Kongsi Pengalaman Ngeri Diculik Dan Dipukul Separuh Mati Oleh Temannya Sendiri Gara-Gara Bitcoin

Keputusan Eksperimen Sosial Tentang Penculikan Ini Hanya Menggelisahkan Hati Ibu Bapa

Tunku Abdul Rahman Adalah ‘Dalang’ Di Sebalik Konspirasi Penculikan Sultan Abdul Hamid


Gara-Gara Curi Teknologi Pesaing, Nokia Mahu Saman OPPO Australia

Nokia berjaya menyaman OPPO di Jerman sekaligus menyebabkan peranti OPPO diharamkan dari dijual di negara berkenaan. Hal ini kerana OPPO didapati bersalah menggunakan teknologi milik Nokia tanpa membayar yuran pelesenan baharu selepas perjanjian asal antara kedua-dua syarikat luput pada tahun lalu.

Dengan kejayaan saman di Jerman, Nokia kini dilaporkan akan menyaman OPPO di Australia pula atas kesalahan yang sama. Jika didapati bersalah, peranti OPPO mungkin perlu ditarik pula dari pasaran Australia.

Selain di Australia, OPPO juga dipercayai akan disaman di beberapa negara Asia lain pula tetapi senarai terperinci negara masih belum diketahui lagi setakat ini. Selepas diharamkan di Jerman, syarikat OPPO dilaporkan menerima tamparan besar dalam penjualan kerana negara tersebut merupakan satu pasaran yang paling berjaya di luar China.

Dalam masa yang sama, para pengguna di negara Jerman juga tidak boleh mengakses maklumat peranti OPPO yang digunakan pada laman rasmi. Mereka hanya dipaparkan dengan mesej ringkat yang mengatakan tiada maklumat produk tersedia buat masa ini.


Gara-Gara Dengar Radio Bahasa Asing, Nelayan Di Korea Utara Dihukum Mati

Seorang nelayan di Korea Utara dilaporkan telah dihukum mati di khalayak ramai kerana mendengar stesen radio yang dilarang, lapor Radio Free Asia.

Lelaki berusia 40-an itu dibunuh setelah dia mengaku mendengar siaran radio yang dilarang di negara komunis selama lebih dari 15 tahun.

Peraturan ketat ini dilihat untuk mengawal rakyat mereka daripada mengakses maklumat dan berita dari luar negara.

Nelayan terbabit, yang bernama Choi, dikatakan telah mendengar siaran radio asing ketika dia berada di perairan luar Korea Utara.

Tindakan Choi dilaporkan oleh salah seorang nelayan yang bersama dengannya. Dia kemudiannya diserahkan kepada pihak berkuasa Korea Utara di bandar pelabuhan Chongjin, di mana dia mengaku bersalah.

Difahamkan, Choi yang berhadapan dengan tuduhan ‘menindas parti’ telah mula mendengar radio saluran asing sejak dia berkhidmat sebagai operator radio dalam tentera.

Sumber RFA turut mendakwa bahawa nelayan yang memberitahu pihak berkuasa Korea Utara sudah lama tidak berpuas hati dengan Choi yang dilaporkan sombong dan tidak beradab.

Terdahulu, pesakit COVID-19 di Korea Utara diseksa sehingga meninggal dunia. Klik pautan di bawah untuk membaca.

Korea Utara ‘Seksa’ Pesakit COVID-19 Kelaparan Hingga Mati, Mayat Mereka Dibakar


Gara-Gara Dipopularkan MKBHD, Pereka Ikon Ini Peroleh RM413,880 Dalam Satu Minggu

Pada pertengahan bulan lalu, Apple secara rasminya telah melancarkan kemas kini bagi sistem operasi mereka iaitu iOS 14. Kemas kini terbaru ini membolehkan pengguna iOS meletakkan widget serta menghias homescreen mengikut kreativiti tersendiri.

Di sebalik pelancaran iOS 14, para pereka ikon dilihat sangat aktif dalam menghasilkan ikon yang menarik untuk digunakan ramai. Di sebalik lambakan ikon yang tersedia, siapa sangka ikon hasil @traf antara yang menjadi pilihan YouTuber yang popular dalam bidang gadget iaitu MKBHD sekaligus membuatkan para penonton beliau turut mencubanya.

Designer @traf makes a quality black icon pack

Icon pack gets featured in my iOS 14 video@traf makes $100K+ in a week 👏🏾

The power of an organic shoutout to something genuinely good is real. Product is king 👑 https://t.co/bTLVfOn1Sv pic.twitter.com/hfOdlGacb6

— Marques Brownlee (@MKBHD) October 3, 2020

Siapa sangka, menurut perkongsian terbaru daripada MKBHD, @traf berjaya menghasilkan lebih $100,000 (RM413,880) seminggu selepas dikongsikan YouTuber ini.

Apa yang lebih menarik, @Traf yang menerima durian runtuh ini mengatakan ikon yang dihasilkan cuma memerlukan dua jam untuk disiapkan. Beliau yang menjual ikon keluarannya dengan harga $28 (RM115.90) ini turut berkongsi dimana beliau mula menghasilkan ikon buat aplikasi bermula sejak 2013 lagi.

“Sekiranya saya melakukan ini sepenuhnya untuk tujuan menjana wang, saya yakin ia tidak akan berjaya seperti yang dilakukannya. Teruskan melakukan apa yang anda sukai, kongsi ia dengan dunia, dan biarkan internet menguruskan selebihnya.” tambah @Traf.

Anda yang berminat untuk menggunakan ikon daripada @Traf pada peranti iOS 14 boleh klik di sini untuk mencubanya.

Pada bulan lalu, gambar sawah padi di Sabak Bernam telah dipilih Apple untuk dimuat naik pada laman Instagram mereka. Klik pautan dibawah untuk mengetahui dengan lebih lanjut.

Gambar Sawah Padi Di Sabak Bernam ‘Viral’ Selepas Menjadi Pilihan Instagram Apple

Pernah Menjadi Kegilaan Ramai, Permainan FarmVille Bakal Ditamatkan Akhir Tahun Ini


Gara-Gara Elak Penunggang Motosikal Lawan Arus, Rider Ducati Maut Terjatuh ‘Flyover’

Seorang penunggang motosikal berkuasa tinggi Ducati maut selepas terjatuh daripada flyover di susur keluar Lebuhraya Sungai Besi-Ulu Kelang (SUKE) menghala ke Lebuhraya Lingkaran Tengah 2 (MRR2) baru-baru ini.

Menerusi ciapan video Twitter @HezeriSamsuri, terdapat sebuah motosikal sedang bergerak melawan arus di lorong kanan. Apabila hampir sampai di selekoh, penunggang motosikal mengangkat tangan kiri dipercayai memberi isyarat kepada penunggang motosikal yang berada di hadapannya untuk mengelak.

Sebuah Ducati yang sedang mengambil selekoh itu berjaya mengelak motosikal yang melawan arus, namun superbike itu terus bergerak melanggar dinding flyover yang menyebabkan penunggang motosikal Ducati terpelanting jatuh ke bawah.

A post shared by Majoriti (@majoritiofficial)

Setakat artikel ini ditulis, mangsa hanya dikenali sebagai Mohammad Reza Abdul Rashid, 43 tahun. Masih belum ada maklumat terkini berhubung insiden terbabit.

Orang ramai meminta pihak berkuasa segera memburu penunggang motosikal yang menjadi punca kemalangan maut tersebut.


Gara-Gara Halang Laluan Bas, Tindakan Kumpulan Lelaki Ini ‘Alih Kereta’ Myvi Raih Perhatian Netizen

Sudah menjadi tanggungjawab buat pengguna jalan raya untuk meletakkan kenderaan di tempat sepatutnya. Selain itu, parkir kenderaan di tempat yang tidak menghalang kenderaan lain antara yang menjadi keutamaan.

Terbaharu, tular di TikTok @amirafiqqqqq di mana kumpulan lelaki ini telah ‘mengalih’ kereta Myvi. Menariknya, mereka tidak mengalih kereta seperti kebiasaan sebaliknya terpaksa mengangkat kereta berkenaan.

Menerusi perkongsian pemilik video ini, beliau memaklumkan mereka yang menaiki bas sudah puas mencari pemilik kereta Myvi berkenaan dalam memastikan bas yang dinaiki mereka dapat dialihkan di Padang Kota namun masih gagal.

Hal ini sekaligus mendesak mereka untuk berganding bahu mengangkat kereta Myvi yang parkir dengan senget ke arah bahu jalan.

Berdasarkan perkongsian video tersebut, rata-rata netizen kagum dengan tindakan kumpulan lelaki ini. Terdapat juga netizen yang menyamakan tindakan mereka seakan dalam babak drama Korea Twenty-Five Twenty-One.

Meskipun parkir kereta Myvi ini dianggap tidak jauh jaraknya dengan bahu jalan, namun secara tidak langsung telah menyusahkan pengguna jalan raya yang lain. Diharapkan semoga situasi ini tidak lagi berulang serta menjadi pengajaran kepada pengguna yang lain.

Tular pada minggu ini apabila terdapat seorang individu yang dilaporkan kencing di hadapan sekolah gara-gara ‘urgent’ dan bertindak untuk mengugut orang yang menegurnya.

Berang Dan Ugut Selepas Ditegur, Tindakan Lelaki Ini Kencing Depan Sekolah Raih Perhatian Netizen

Jumpa Serangga Dalam Minuman, Kebersihan Restoran Di Kampung Baru Ini Undang Pertikaian Netizen


Gara-Gara Handphone Dirampas, Video Kanak-Kanak Ini ‘Lari Dari Rumah’ Curi Tumpuan Netizen

Penggunaan gajet amat penting untuk setiap golongan tetapi penggunaan yang berlebihan tidak bagus untuk kesihatan dan sedikit sebanyak akan mempengaruhi sesetengah individu itu.

Malah, boleh dikatakan ada kanak-kanak dan remaja yang taksub sehingga tidak boleh berenggang langsung dengan gajet mereka. Terbaharu, seorang pengguna TikTok @miaaulia78 telah berkongsi video dimana dirinya mengejar adik-adiknya yang cuba lari dari rumah pada jam 5 pagi.

♬ original sound – 🦄 MiaAulia🦄 – 🦄 MiaAulia🦄

Menurutnya, kejadian tersebut terjadi apabila adik-adiknya merajuk selepas telefon bimbit mereka dirampas. Lalu, adik-adiknya nekad cuba melarikan diri dari rumah dan hal tersebut disedarinya.

Video tersebut mendapat perhatian netizen dan rata-rata netizen berasa terhibur melihat aksi Mia yang mengejar adik-adiknya di kawasan rumah mereka. Malah, ada juga netizen yang mahu Mia bertegas sedikit dengan adik-adiknya itu agar tidak mengulangi perkara yang sama.

Segelintir netizen juga berkongsi pernah berfikir dan cuba lari dari rumah tapi selalu akan kembali semula. Para netizen juga mengatakan kanak-kanak sekarang banyak terpengaruh dengan media sosial dan harus sentiasa diperhatikan.

Ketika artikel ini ditulis, video tersebut telah raih lebih sejuta tontonan dan mendapat lebih 90 ribu tanda suka. Malah, kedua beradik itu juga sudah selamat pulang dan didenda oleh ibu bapa mereka kerana bertindak membimbangkan orang ramai.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Diekori’ Rapat Kereta Tidak Dikenali, Perkongsian Detik Cemas Wanita Ini Raih Perhatian Netizen

Berucap Dalam Bahasa Melayu Di Pentas PBB, Tindakan Tuan Ibrahim Ini Buat Netizen Bangga

Laut Bergelora Dan Hujan Lebat Tidak Berhenti, Netizen Bimbang Lihat Keadaan Di Pulau Perhentian


Gara-Gara Honda Civic Terlalu Rendah, Pemandu ‘Terseksa’ Hendak Keluar Stesen Minyak

Seni ‘stance’ dalam automotif cukup terkenal sebagai satu subkultur yang mengubahsuai kereta menjadi rendah dan tayar ‘terkepak’ keluar. Budaya yang cukup popular di Jepun itu kini telah tular menjadi ikutan di seluruh dunia.

Baru-baru ini tular video Honda Civic mengalami kesukaran untuk keluar dari stesen minyak akibat kereta terbabit terlalu rendah sehingga ia tidak dapat melepasi permukaan jalan yang tidak rata.

Kejadian yang berlaku di Thailand itu telah mendapat pelbagai reaksi orang ramai. Warganet menyatakan modifikasi itu mensia-siakan sahaja, bukan hanya merosakan kereta, bahkan menambahkan lagi kerosakan pada permukaan jalan yang sudah tidak elok.

Tambah netizen lagi, kereta-kereta ‘stance‘ hanya sesuai untuk diletakkan semasa acara pameran sahaja. Jika hendak digunakan untuk memandu, ianya sangat tidak praktikal dan boleh mendatangkan masalah kepada pemandu dan pengguna jalan raya lain yang berada di sekitarnya.

Netizen juga berkongsi beberapa seloroh yang menggelikan hati warganet, antaranya –

“Dia punya slow sampai JPJ sempat datang.

“Nak keluar stesen pun minyak boleh habis dua takuk.

“Aku dah habis baca Iqra 1, kau tak keluar-keluar lagi dari stesen minyak,” petik kenyataan warganet pada ruangan komen.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sebelum ini sebuah Axia ‘stance’ mencuri tumpuan ramai apabila pemilik memandunya di atas jalan raya sehingga mengeluarkan percikan api.

Netizen Sedih Lihat Keadaan Perodua Axia Diubah Suai Hingga Hilang Seni ‘Stance’

Pakar Jelaskan Kenapa Reka Bentuk ‘Steering’ Seperti Ini Bahaya Untuk Kereta Kegunaan Harian

Gurauan Bawa Padah, Buka Stereng ‘Quick Release’ Sewaktu Memandu Jadi Punca Proton Wira Ini Terbabas


Gara-Gara Hujan Lebat, Grand Prix Belgian Jadi Antara Perlumbaan Paling Singkat Dalam Sejarah F1

Acara F1 semalam terpaksa disingkatkan tempoh perlumbaannya apabila hujan turun dengan lebat, sekaligus ia menjadi salah satu perlumbaan paling singkat dalam sejarah acara sukan permotoran tersebut.

Hujan lebat yang turun membasahi litar Spa-Francorchamps telah menyebabkan perlumbaan tersebut terpaksa ditangguhkan sehingga hampir 3 setengah jam lewat daripada masa sepatutnya.

"It’s a win but it’s not how you want to win. We had two races of course where we didn’t really score so we needed the result" – @Max33Verstappen #BelgianGP 🇧🇪 #F1 https://t.co/mqCE33cM4e

Max Verstappen diisytiharkan sebagai pemenang Grand Prix Belgium setelah mengekori sebuah kereta Mercedes-AMG GTR sebagai Safety Car untuk beberapa pusingan. Separuh mata diberikan kerana lebih daripada dua pusingan tetapi kurang daripada 75% perlumbaan, lapor laman web rasmi Formula1.

Setelah para pelumba berjaya melengkapkan beberapa pusingan, pihak penganjur membuat keputusan untuk menghentikan perlumbaan tersebut kerana keadaan cuaca buruk yang tidak sesuai buat semua pelumba meneruskan perlumbaan.

“Sudah tentu ianya satu kemenangan tetapi bukan kemenangan sepertimana yang anda mahukan. Saya rasa untuk hari ini, penghargaan besar patut diberikan kepada semua peminat yang berada di dalam litar ini.

“Sepanjang hari dalam hujan, berkeadaan sejuk dan berangin, jadi saya rasa mereka sebenarnya pemenang yang lebih besar pada hari ini,” komen Max Verstappen, pelumba Red Bull setelah menang mudah dalam perlumbaan semalam.

Sementara itu, pingat Olimpik 2020 milik atlet China sudah mula menggelupas walaupun tidak sampai sebulan. Baca lebih lanjut melalui pautan di bawah.

Mengelupas Tidak Sampai Sebulan, Atlet China Kongsi Kualiti Pingat Olimpik 2020

Saham Manchester United Melonjak Lebih RM1.22 Bilion Selepas Sahkan Perpindahan Cristiano Ronaldo

‘Apa Fungsi Mereka?’ – Khabib Anggap Gadis Arena ‘Tidak Berguna’ Dan Selalu Buat Dia Rasa Tak Selesa


‘3D Mapping Dining’ Di Dinetopia, Grand Ion Delemen Yang Sangat Unik

Teringin untuk mencuba teknologi meja makan ruang berpasangan 3D Projection Mapping? Buat pertama kali di Malaysia, anda boleh mencubanya di Dinetopia @ Grand Ion Delemen Hotel, Genting Highlands.

Dijemput untuk menjadi antara yang pertama merasai pengalaman makan di sini, ia sememangnya sangat unik. Sepanjang 45 minit makan di sini, anda akan terpaku dengan keindahan grafik yang dipancarkan di seluruh bilik dan juga pada meja makan anda.

Lebih menarik, imej yang dipancar juga akan bertukar mengikut menu yang akan dihidangkan. Disebabkan makan di sini berkonsep fine dining, sebanyak 4 set juadah akan dihidangkan kepada anda. Imej yang dipancar juga berbeza mengikut tema makanan yang ditawarkan. Diinspirasikan daripada rakyat Malaysia yang berbilang kaum, begitu juga hidangan yang akan disediakan. Setiap hidangan mewakili setiap etnik yang ada di Malaysia dan hidangan di sini memang sangat ‘majmuk’ pada pandangan kami.

Sebagai contoh, set hidangan utama (yang boleh dipilih antara ikan salmon premium atau daging Angus dari Australia) pancaran grafiknya adalah ibarat anda berada di sebuah kampung yang sangat tenteram. Hidangan utama Dinetopia ini juga sangat unik; fusion antara barat (salmon dan daging Angus) dengan rasa traditional (sayur dan nasi). Gabunganya pula surprisingly memang sedap dan ‘kena’!

Menariknya, Ruang makan anda akan dihiasi dengan montaj hebat sepanjang pengalaman makan selama 45 minit berkonsep fine dining di Dinetopia. Hanya 64 orang boleh dimuatkan dalam satu-satu masa untuk anda merasai pengalaman hebat ini.

Untuk merasai pengalaman hebat ini bersama teman atau cinta hati anda, anda boleh terus membuat tempahan di Grand Ion Delemen Hotels di sini atau di talian 03-6433 2200.

Harga untuk ke sesi Dinetopia ini adalah RM399 untuk seorang. Khas sempena pelancaran Dinetopia, promosi potongan harga 50% untuk pasangan anda sedang berlangsung sehingga 15 Disember 2019 sekiranya tempahan dengan kod promo 2ND50. Tidak terlupa buat pengguna AirAsia Big Points, masukkan nombor Air Asia BIG untuk mendapat 888 mata BIG Points apabila anda makan di sini.

Apa salahnya belanja isteri atau pasangan anda di sini untuk satu pengalaman yang anda akan kenang sampai bila-bila. Untuk memudahkan anda, terus sahaja buat tempahan bilik di Grand Ion Delemen Genting Highlands. Lebih-lebih ketika ini, udara di atas sana sejuk dan nyaman. Sangat sesuai untuk shortescape daripada kesibukan ibu kota.

Tidak lengkap jika ke Genting Highlands tetapi tidak berkunjung ke taman temanya. Dengar khabar ada tarikan terbaharu yang anda patut cuba di sana.

Train To Busan Antara Tarikan ‘Awesome’ Terbaharu Di Genting Highlands Yang Anda Wajib Cuba

Taman Tema Genting Highlands Bakal Dibuka Menjelang 2020

Tonton Lelaki Ini ‘Lenjan’ Proton Saga 2019 Naik Genting Highlands


Gara-Gara Internet ‘Signal’, Wanita Ini Cetuskan Kluster COVID-19 Baharu Di Sabah

Seorang wanita yang gagal mematuhi perintah kuarantin selepas didapati positif COVID-19 telah mencetuskan kluster baharu di Paka Rawiyan, Ranau, Sabah. Dia didapati telah keluar bertegur sapa dengan seorang penduduk kampung di kawasan kebun getah tersebut semasa mahu mencari capaian internet, lapor Free Malaysia Today.

Perkara ini disahkan oleh Menteri Sabah, Masidi Manjun yang juga jurucakap COVID-19 bagi negeri tersebut. Dia mengatakan bahawa wanita berusia 32 tahun itu telah didapati positif ketika melakukan perjalanan keluar daerah.

Dan saringan yang dilakukan dari 29 Julai hinggalah 14 Ogos, Masidi menyatakan bahawa terdapat peningkatan jumlah kes di antara kontak rapat dan kontak sosial. Dari 132 orang yang disaring, kelompok itu kini telah mencatatkan 41 kes positif termasuk 13 kes baru semalam.

Selain daripada itu, Masid berkata bahawa dua kluster baharu yang lain adalah kluster Segama Batu Satu di Lahad Datu yang datang dari kumpulan tempat kerja melibatkan syarikat pembuatan tayar. Manakala kluster kedua pula adalah di Tangkuyan di Kinabatangan yang melibatkan kes indeks seorang kerani wanita yang didapati positif hasil daripada pemeriksaan di tempat kerja pada 9 Ogos lalu.

Wanita terbabit didapati positif selepas dia menghadiri pengebumian ahli keluarga di Kampung Tangkuyan, Kuamut. Sejak itu, lebih 120 orang kenalan yang terdiri daripada keluarga dan ahli masyarakat telah didapati positif COVID-19.

Semalam, Sabah telah mencatatkan 1,665 jangkitan COVID-19 baru, dengan kontak rapat menyumbang 915 kes atau 54.95 peratus daripada jumlah keseluruhan. Masidi berkata jumlah beban harian menurun sebanyak 87 disebabkan oleh penurunan kes yang besar di ibu negeri. Namun trend menurun ini tidak akan berterusan kerana jangkitan baru akan menyebabkan kes harian berubah-ubah, katanya.

Sementara itu, 386 pesakit baru (24.2 peratus) berada di Kategori 1, 751 (45.1 peratus) di Kategori 2, lapan di Kategori 3, dua di Kategori 4 dan satu di Kategori 5, sementara 517 pesakit (31 per sen) masih dalam proses siasatan.

Keadaan pusat internet di Kelantan undang persoalan warganet. Klik pautan di bawah untuk membaca.

Keadaan Pusat Internet Di Kelantan Undang Persoalan Warganet

Jaringan Internet Lemah, Pelajar Terpaksa Belajar Atas Tanah Untuk Sesi PdPR

Jawab Peperiksaan Sambil ‘Camping’, Pelajar Ini Kongsi Cabaran 24 Jam Atas Pokok Di YouTube


Dakwa Tunang Diganggu Semasa Beratur, Lelaki Ini Belasah Dua Pekerja Pasar Raya

Sejak virus COVID-19 melanda negara Malaysia pada tahun lalu, pihak kerajaan telah mengambil inisiatif awal dengan menghadkan jumlah pelanggan di dalam kedai pada satu-satu masa bagi mengelakkan penularan virus tersebut.

Baru-baru ini tular satu rakaman CCTV menunjukkan seorang lelaki datang menghampiri dua orang pekerja pasar raya yang sedang duduk menggunakan telefon sebelum dia mengamuk lalu memukul kedua-dua pekerja tersebut.

Menurut caption hantaran asal video itu, lelaki tersebut berbuat sedemikian setelah isterinya mengadu terpaksa beratur lama di luar pasar raya disebabkan jumlah pelanggan yang ramai ketika waktu itu.

Hantaran Facebook tersebut telah mendapat ribuan reaksi dari netizen yang geram dan mempersoalkan kenapa lelaki tersebut tergamak berbuat sedemikian sedangkan semua orang sudah sedia maklum pihak kerajaan telah menetapkan had maksimum jumlah pelanggan di dalam kedai pada satu-satu masa.

Kira-kira 10 saat sebelum rakaman video berakhir, datang dua orang pemuda berhampiran cuba ‘menyuraikan’ keadaan. Lelaki tersebut dilihat ‘melarikan’ diri setelah menyedari kehadiran dua orang pemuda tersebut.

Semoga kedua-dua pekerja pasar raya tersebut segera pulih dari insiden yang berlaku dan pihak syarikat pasar raya tersebut mengambil tindakan sewajarnya terhadap lelaki tersebut.

Perkembangan terkini 7 Ogos 2021, 11:50 Pagi: Insiden yang berlaku ini bukanlah disebabkan wanita tersebut mengadu terpaksa berdiri lama beratur akibat orang ramai. Sebaliknya wanita tersebut diganggu oleh pekerja pasar raya terlebih dahulu, sebelum insiden tersebut berlaku.

Anda boleh baca laporan polis yang telah dibuat melalui ciapan di bawah.

INFO TERBARU : Kini individu di dalam video telah tampil memberi kenyataan. Tunangnya telah ditegur terlebih dahulu oleh pekerja 99 Speedmart tersebut.

Kami dari Asal Gombak memohon maaf di atas kesilapan info yang diterima. pic.twitter.com/leNjZf4v48

— Asal Gombak (@AsalGombak) August 6, 2021

Baca lagi insiden pukul-memukul yang terjadi sepanjang tahun ini sehingga meraih perhatian netizen melalui pautan di bawah.

Rangkul Leher Dan Pukul Penghantar Makanan, Lan Pet Pet Sekali Lagi Terlibat Dengan Pergaduhan

Didakwa Pukul Warga Asing, Polis Buru Yusuf Azmi Dan Pengikutnya

Pukul Isteri Hingga Koma, Suami Rayu Ikat Jamin Dikurangkan Kerana Perlu Tanggung 3 Isteri


Gara-Gara Jadikan Isu Rusia Dan Ukraine Sebagai Bahan Jenaka, Uncle Roger Dikecam Warganet

Uncle Roger atau nama sebenarnya Nigel Ng telah menimbulkan kemarahan orang ramai kerana ‘bergurau tidak kena tempat’ mengenai kemelut yang terjadi kini di antara dua negara iaitu Rusia dan Ukraine.

Dalam ciapan yang telah dipadam, Uncle Roger secara berseloroh berkata bahawa dia mahu menambah tarikh baru untuk Jelajah Dunia Haiyaa ke Ukraine.

Uncle Roger has always been lame and unfunny but this… pic.twitter.com/JabmhbqWlS

— Max Walden (@maxwalden_) February 24, 2022

Ciapan yang dimuat naik pada 24 Februari itu bagaimanapun tidak diterima dengan baik oleh orang ramai dan disambut dengan kemarahan.

Sebahagian menyatakan bahawa Uncle Roger tidak bersimpati dengan apa yang terjadi di Ukraine sehingga sanggup untuk menjadikan isu itu sebagai bahan jenaka.

The least you could do is apologise and not whatever this half-assed tweet is. Also how is this funny at all in your head, care to share with the class? 🎤 also to others here if you are not directly affected by the war, it is not up to you to “accept” this “apology”

— Belle ❌ QRT/repost my art (@LeBearPolarr) February 24, 2022

Making such joke when people are suffering. Wow pic.twitter.com/RnCiYEvQpE

Ciapan tersebut lalu dipadam oleh Uncle Roger, dia kemudiannya memuat naik satu lagi ciapan yang berkata, “kadang-kadang apa yang lucu dalam kepala anda tidak lucu dalam kehidupan sebenar,” katanya merujuk kepada ciapan yang telah dipadam.

Uncle Roger terus mempertahankan tindakannya dan sehingga kini, tiada satu kenyataan maaf dikeluarkan oleh pihaknya.

Untuk rekod, Uncle Roger bakal melakukan Nigel Ng Haiyaa World Tour bermula February ini sehinggalah September. Ia akan memulakan siri jelajah dunia ke United Kingdom, Amerika Syarikat, Asia dan sekitar Eropah.

Chef Wan buli Uncle Roger dan ajar cara masak dengan betul tanpa guna MSG. Rujuk pautan di bawah untuk membaca.

Chef Wan Buli Uncle Roger Dan Ajar Cara Masak Dengan Betul Tanpa Guna MSG

‘Uncle Roger’ Jumpa Hos BBC Selepas Video Reaksi Cara Masak Nasi Tular Seluruh Dunia


Gara-Gara Joging Di Taman Awam, 9 Kompaun Dikeluarkan MBSA Buat Individu Yang Langgar SOP

Seperti yang ramai sedia maklum, Malaysia kini sedang berada dalam Perintah Kawalan Pergerakan (Perintah Kawalan Pergerakan) di mana orang ramai seluruh Malaysia perlu mengikut SOP seperti yang ditetapkan pihak kerajaan.

Dalam pada itu, tular sebuah perkongsian di Facebook Majlis Bandaraya Shah Alam di mana sebanyak 9 kompaun telah dikeluarkan oleh pihak Majlis Bandaraya Shah Alam (MBSA) kepada orang awam yang melanggar SOP PKP.

Turut hadir bersama dalam rondaan berkenaan adalah anggota PDRM dan juga kakitangan Kementerian Dalam Negeri (KDN).

Difahamkan orang ramai sekadar dibenarkan untuk joging di sekitar kawasan kejiranan dan bukannya kawasan awam. Selain itu, orang awam dinasihatkan agar tidak berkunjung ke taman-taman awam dalam tempoh PKP 3.0 dalam usaha untuk memutuskan rantaian COVID-19.

Tular pada minggu ini apabila rider Foodpanda sekali lagi muncul hero selepas berjaya membantu pihak polis menangkap perompak.

‘Rider’ Foodpanda Sekali Lagi Muncul Hero, Kali Ini Bantu Polis Tangkap Perompak

Klip ‘Jatuh Bot’ Jadi Parodi Mat Salleh, Wartawan TV3 Kongsi Kisah Abang Aziz Kepada Netizen


Gara-Gara Jual Gelang Cegah COVID-19 Di Facebook, Wanita Ini Dikompaun RM50,000

Bunyinya mungkin sedikit pelik dan sukar untuk dipercayai, namun itulah yang dilakukan seorang wanita yang cuba menjual gelang tangan yang dipercayai mampu mencegah COVID-19 baru-baru ini.

Promosi yang dilakukan beliau di Facebook itu bagaimanapun tidak bertahan lama apabila terdapat aduan dibuat terhadapnya kepada Kementerian Perdagangan Dalam Negeri dan Hal Ehwal Pengguna (KPDNHEP).

Hasil daripada aduan yang dibuat dek kerana isu gelang tersebut yang tular di media sosial, pihak KPDNHEP kemudiannya melakukan pemeriksaan dan menyoal siasat wanita tersebut, menurut laporan Harian Metro.

“Tindakan wanita itu yang telah mempromosikan produk dengan memberi pernyataan mengelirukan didapati melakukan kesalahan mengikut Seksyen 10(1)(h) Akta Perlindungan Pengguna 1999.

“Dan seterusnya kompaun maksimum sebanyak RM50,000 telah ditawarkan kepada ejen jualan langsung berkenaan pada hari ini,” jelas Pengarah Penguatkuasa Kementerian Perdagangan Dalam Negeri dan Hal Ehwal Pengguna (KPDNHEP) Datuk Iskandar Halim Sulaiman.

Kompaun itu menurut beliau adalah mengikut Seksyen 25 Akta Perlindungan Pengguna 1999 iaitu bukan suatu pertubuhan perbadanan yang melakukan kesalahan, didenda tidak melebihi RM100,000 atau dipenjarakan selama tempoh tidak melebihi tiga tahun atau kedua-duanya.

Bukan sahaja didenda namun wanita tersebut yang juga merupakan ejen jualan langsung boleh dihadapkan ke mahkamah sekiranya gagal membayar kompaun yang telah ditetapkan.

Ini bukanlah kali pertama masyarakat kita cuba menghalang COVID-19 dengan cara mereka yang tersendiri. Baca perkongsian mengenai pengamal perubatan Islam ini yang turut mempunyai caranya sebelum ini di pautan di bawah.

Guna Kaedah Rawatan Islam, Ustaz Ini ‘Tangkap Dan Kurung’ COVID-19 Dalam Botol

Langgar Kuarantin, Wanita Yang Makan Di Kedai Ini Disahkan Positif COVID-19

Pemakaian Pelitup Muka Di Tempat Awam Diwajibkan Bermula 1 Ogos


Gara-Gara Jual iPhone Tanpa Pengecas, Apple Didenda RM8 Juta Di Brazil

Umum mengetahui, Apple sudah tidak lagi menawarkan pengecas dengan setiap pembelian iPhone pada tahun lalu. Ini kerana, pihak Apple mahu mengurangkan pencemaran eletronik.

Terbaharu, Apple didapati bersalah kerana tidak menyertakan pengecas pada pembelian iPhone dimana ia termaktub dalam undang-undang hak pengguna di Sao Paolo, Brazil.

Lantaran itu, Apple telah dikenakan denda sebanyak R$10,546,442.48 (~RM 7.8 juta) oleh pihak berkuasa perbandaran Sao Paolo, Brazil. Bukan itu sahaja, iklan Apple turut tidak telus apabila apa yang dijanjikan Apple nampaknya tidak selari dengan penggunaan dunia sebenar. Malah, Apple juga gagal menawarkan jaminan dan gantian buat iPhone yang mengalami kerosakan disebabkan air.

Apple turut didapati bersalah menjual peranti yang mengalami kerosakan kepada pengguna. Difahamkan, pihak Apple akan merayu supaya denda tidak dikenakan dan mungkin perlu ke mahkamah.

Sementara itu, kami kongsikan beberapa artikel berkaitan Apple pada pautan di bawah ini.

Apple Disaman RM48.72 Juta Di Itali Berikutan Dakwaan iPhone ‘Waterproof’

Apple Disaman Akibat Papan Kekunci Yang Tidak Berfungsi Dengan Baik

Apple Disaman Setelah Mengaku Memperlahankan Prestasi iPhone Terdahulu


Gara-Gara Kehadiran ChatGPT, Individu Ini Jangka Google Mungkin ‘Jatuh’ Dalam Tempoh Dua Tahun Lagi

Platform ChatGPT kian meningkat populariti di kalangan pengguna internet dunia. Malah, ramai orang lebih selesa menggunakan platform itu untuk membuat carian maklumat berbanding enjin carian Google.

Fenomena ini sememangnya membimbangkan pihak Google. Perkara ini diakui sendiri oleh Paul Buchheit iaitu pencipta Gmail yang mana berpendapat bahawa perniagaan Google berpotensi untuk lingkup.

Google may be only a year or two away from total disruption. AI will eliminate the Search Engine Result Page, which is where they make most of their money.

Even if they catch up on AI, they can't fully deploy it without destroying the most valuable part of their business! https://t.co/jtq25LXdkj

— Paul Buchheit (@paultoo) December 1, 2022

Lebih terperinci, beliau menyatakan jika Google tidak bersaing dengan ChatGPT yang dikuasakan oleh kecerdasan buatan (AI), berkemungkinan besar perniagaan Google akan lingkup dalam tempoh dua tahun lagi.

ChatGPT baru sahaja dilancarkan pada November 2020 lalu. Namun dalam tempoh singkat sahaja kini menjadi platform utama pengguna untuk bertanyakan pelbagai soalan.

Berbeza dengan engin carian Google, ChatGPT bukan hanya menyampaikan respon kepada hasil carian malah turut menjawab dalam gaya bahasa perbualan yang santai dan mudah difahami oleh pengguna.

Kebolehan menjawab soalan dalam pelbagai bahasa juga membuatkan pengguna internet lebih selesa menggunakan platform ChatGPT di dalam seharian. Aplikasi kecerdasan buatan seumpama ini sudah menjadi elemen penting di dalam era digital ini.


Gara-Gara Keliru Antara Rendang Daging Dengan Kari, Netizen Malaysia Serang Twitter CNN

Tidak dapat disangkal lagi terdapat pelbagai makanan yang sedap dan enak di Malaysia. Kalau tidak, mana mahunya YouTuber dari Greece sanggup ke Malaysia semata-mata nasi lemak.

Bukan mahu bercakap tentang nasi lemak, tetapi perkongsian CNN di Twitter tentang rendang daging yang disangkakan kari berjaya menarik ramai pihak terutama sekali rakyat Malaysia dan Indonesia.

What exactly is curry? It's not a single spice, nor is it the curry tree (though the leaves are used in some dishes). Here's what it looks like in 12 places around the world: https://t.co/2oYaZgs4DJ pic.twitter.com/C3iOXZrczn

Menerusi perkongsian tersebut, dapat dilihat CNN mengatakan bahawa rendang daging adalah kari di Malaysia dan Indonesia. Dalam artikel tersebut, CNN menjelaskan bahawa rendang daging adalah sejenis kari kering.

Rata-rata netizen mula membanjiri Twitter CNN dengan komen-komen dan netizen menegaskan bahawa rendang daging dan kari tidak sama. Malah, para netizen turut perbetulkan ‘terms’ yang digunakan oleh CNN.

come on @CNN rendang is not curry come to Malaysia or Indonesia and use your 5 senses to know what is 'real' rendang are….and just for your info, rendang is not crispy

— iamcrazycowbear (@iamcrazycowbear) January 24, 2020

AMERICAN will call everything made of spices CURRY!

In Malaysia, curry must have these common mixed spices (powdered); dried chili, fennel seeds, coriander seeds, tumeric etc.

Common known Rendang in Malaysia doesn’t have fennel seeds & coriander seeds powder in recipe

— Zaleha (@Lehahahanat) January 24, 2020

Tapi kan hakam, omputeh punya definition of curry lain dengan kita. Pada dia curry tu sebarang gulai yang berempah dan berlemak. Hence, the name thai green curry/ thai red curry even tak pakai serbuk kari. Wallahualam 🤪

— Azrul Izzat (@azrulizard) January 24, 2020

Pastinya setiap orang memiliki pandangan yang berbeza. Akan tetapi, kekeliruan ini pastinya mengundang pelbagai reaksi dan apakah pandangan anda mengenai hal ini?

Masihkah anda ingat akan peserta Masterchef UK yang tersingkir kerana ayam rendangnya tidak ‘crispy’? Difahamkan kini beliau sudah tampil dengan buku ‘My Rendang Isn’t Crispy’.

Chef Zaleha Olpin Lancar Buku ‘My Rendang Isn’t Crispy’ Julai Ini

Didakwa ‘Menghina’ Nasi Lemak, Twitter Wartawan Ini Diserang Rakyat Malaysia

Kerana ‘Malaysian Rendang’ Laman Twitter Tottenham Hotspurs Diserang Peminat Indonesia


Gara-Gara Ketagih Media Sosial, Chris Evans Nekad ‘Deactivate’ Akaun Instagram Dan Twitter

Apabila anda merupakan seorang yang popular, secara lumrahnya kehidupan bakal menjadi sibuk dan lebih meluangkan masa di internet atau  media sosial. Untuk jangka masa panjang, ia sangat tidak bagus untuk kesihatan mental dan fizikal.

Terbaharu, pelakon Chris Evans sedia menyahaktifkan kedua-dua kedua-dua akaun media sosialnya iaitu Twitter dan Instagram kerana ingin berehat sebentar daripada menghabiskan masa dalam talian.

Memetik laporan Clutch Points, Chris memaklumkan perkara itu pada 29 Jun lalu dan ingin menikmati cuti musim panas dengan sebaiknya.

“Hai semua, saya sedang menikmati cuti musim panas dan cuba untuk mengurangkan masa melayari media sosial.

“Oleh yang demikian, saya mengambil keputusan untuk berehat sebentar dari Twitter dan Instagram. Kita jumpa lagi nanti, terima kasih semuanya,” katanya.

Pelakon filem Marvel itu bagaimanapun memberikan penjelasan lebih jelas di Instastory miliknya dengan memuat naik semula mesej daripada bintang Rocketman iaitu Taron Egerton yang turut memaklumkan akan berundur dari media sosial.

“Saya akan berehat sebentar dari media sosial. Saya tidak pasti mengapa saya membuat keputusan besar seperti ini.

“Saya hanya fikir sukar untuk melepaskan diri daripada rutin melayari media sosial sehingga menjadi satu ketagihan,” tulisnya.

Egerton turut mengatakan bahawa beliau telah kehilangan banyak waktu untuk meluangkan masa melakukan aktiviti-aktiviti harian seperti membaca buku dan menonton filem.

Malah tambahnya lagi, beliau sudah tidak dapat meluangkan masa bersama orang-orang tersayang disebabkan adanya media sosial.

Kenyataan itu turut disokong oleh Chris dan memaklumkan dia akan mengikut jejak langkah Egerton yang ingin menjarakkan diri daripada penggunaan media sosial.


Gara-Gara Komen Di LinkedIn Menteri, CEO Syarikat Ini Terus Dikejar ‘Cybertrooper’ Malaysia

Berada di ruangan media sosial ada ketikanya boleh menjadi pengalaman yang kurang menyenangkan buat sesetengah orang terutamanya jika mereka mempunyai pendapat yang berbeza dengan umum (atau dengan seseorang individu) lain sahaja.

Bukan sahaja bakal menerima pandangan yang berbeza daripada mereka, namun ada ketikanya mereka yang mempunyai pandangan dan pendapat sendiri ini akan menerima kecaman atau lebih teruk lagi diserang oleh netizen atau dalam sesetengah kes akan diserang oleh cybertrooper.

Seperti yang berlaku kepada CEO sebuah syarikat ini, Sven Schneider yang mengumumkan salam perkenalannya dengan satu akaun Facebook dipercayai cybertrooper yang memberikan kata-kata makian terhadapnya.

Special thanks to my first cybertrooper friend, Rashid Jamal! pic.twitter.com/evvo4mT0jn

— Sven Schneider (@SvenMY2010) January 10, 2021

Serangan berbentuk kata-kata makian itu difahamkan diterima beliau selepas memberikan komen di hantaran media sosial LinkedIn menteri kewangan Malaysia baru-baru ini.

Cybertrooper dalam Bahasa Malaysia adalah lasykar siber dan merujuk kepada inidividu atau kumpulan yang bekerja untuk memberikan pendapat mereka di media sosial untuk menerangkan dan juga mempertahankan sesuatu isu.

CEO berkenaan sebelum ini menjadi perhatian di media sosial selepas memberikan komen berkait pelaburan dalam negara Malaysia selepas Menteri Kewangan Tengku Zafrul membuat satu hantaran mengenai pencapaian dan keyakinan pelabur untuk melabur di negara ini.

Gara-gara komen yang diberikannya di hantaran berkenaan, beliau difahamkan menerima kata-kata seperti ‘celaka punya kafir’ di hantaran berbeza di Facebook.

Menyedari dia mula diserang ‘cybertrooper’ berkenaan, beliau kemudiannya berkongsikan perkara tersebut ke Twitter.

Menerusi balasan (replies) yang dibuat di akaun Twitter-nya, sebahagian besar netizen dilihat memberikan kata-kata semangan buatnya dan menjelaskan perkara berkenaan adalah sesuatu yang biasa di negara ini jika anda mempunyai perbezaan pendapat.

“Selamat datang ke Malaysia, Sven. Tempat kelahiran asal cybertroopers,” seloroh seorang netizen.

“Jika anda mempunyai cybertrooper yang mencari anda, mungkin anda sedang melakukan perkara yang betul,” tambah seorang
lagi netizen.

Baca juga perkongsian kami sebelum ini mengenai perkembangan semasa di media sosial melalui pautan di bawah.

Gurauan Terakhir Kawan, Netizen Indonesia Kongsi Mesej Dengan Mangsa Tragedi Sriwijaya Air

Padat Dengan Pesakit COVID-19, Netizen Bimbang Lihat Keadaan Pusat Kuarantin MAEPS Serdang

Penunggang Motosikal ‘Ditumbuk’ Polis Trafik Dilaporkan Miliki 58 Saman Lampau


Penerangan Mudah Tentang 3D Printer Dan 3D Printed Prosthetics Ini Buat Kami Teruja!

Ramai pembaca The Vocket telahpun mengetahui kisah adik Ainaa Amanda, adik Muqri Mifzal dan juga Pak Su. Lalu ramai juga ada menemui istilah 3D Printer dan ada yang tertanya-tanya apa itu 3D Printer dan juga ada yang tertanya-tanya apa yang begitu istimewanya tangan prostetik (tangan palsu) buatan Pak Su kepada adik Ainaa Amanda. Baik, di sini saya akan menjawab ringkas persoalan anda.

Apa itu 3D printer?
3D printer adalah sebuah mesin teknologi baru yang bertindak seolah-olah sebagai kilang kecil yang mampu menghasilkan objek 3D terus dari komputer anda. Dengan hanya menggunakan software designing di dalam komputer, anda boleh terus mencetak objek fizikal seperti mana anda kini mencetak tulisan setelah menaip di Microsoft Word, dengan menggunakan mesin pencetak (printer) yang anda miliki di rumah. Bak kata Pak Su, “think it, print it“.

3D Printer bukanlah sesuatu yang baru di dalam bidang teknologi. Ianya telah dibina sekitar awal tahun 80-an lagi, namun hanya kebelakangan ini harga 3D Printer menjunam jatuh dari berpuluh-puluh ribu dollar sehingga sekarang ini harganya kurang dari 1000 U.S. Dollar – membolehkan orang kebanyakan memilikinya.

Setelah menjadi mesin yang ‘mainstream’, ianya telah mendapat tempat dalam pelbagai industri – dari senibina bangunan, rekabentuk industri, ketenteraan, automotif dan lain-lain. Ianya juga turut popular di dalam bidang seperti pergigian, barang kemas, teknologi perubatan dan pelbagai lagi, termasuklah yang terbaru, menjadi sangat popular dalam mencetak tangan palsu.

Bayangkan proses men’prototype’ dan mereka cipta boleh dilakukan terus di meja anda, tanpa perlu bersusah untuk menghantar ‘design’ anda ke kilang. Anda hanya perlu ada fail rekabentuk 3D dan sebuah 3D printer, anda boleh mencetak objek tersebut di rumah anda.Oh ya, dua tahun lalu, kecoh di Internet kerana muncul satu kumpulan yang menamakan diri mereka Defense Distributed, memberikan rekabentuk pistol untuk dicetak dengan 3D printer.

Dokumentari oleh VICE berkenaan Defense Distributed

Teknologi hanyalah alat, boleh digunakan untuk keburukan dan kebaikan. Selain dari mencetak bahan plastik, terdapat juga mereka yang menggunakan 3D printer yang lebih ‘advance’ untuk mencetak besi dan juga terdapat saintis yang cuba menggunakannya untuk menyelesaikan masalah pendermaan organ dengan menghasilkan organ artifisial!

Tangan prostetik adik Ainaa dan adik Muqri Mifzal

Baik, ada ramai juga yang tertanya-tanya, apa bezanya “tangan bionik” yang dicetak oleh Pak Su berdasarkan rekabentuk oleh E-Nable berbeza dengan yang sedia ada dalam pasaran.

1 – Kos. Kos untuk membuat tangan palsu biasa yang ada dalam pasaran mencecah berpuluh-puluh ribu ringgit harganya, hatta boleh mencecah beratus-ratus ribu ringgit! Berbanding dengan teknologi baru ini, tangan palsu boleh dihasilkan dengan kos serendah RM 100! Ini sememangnya ‘game-changing technology’. Ia memberikan peluang kepada ramai di seluruh dunia, yang memerlukan tangan palsu, namun tidak mampu memiliki.

2 – Sekali lagi, kos. Selain soal mampu milik, ianya juga soal tumbesaran kanak-kanak. Kanak-kanak akan sentiasa membesar, jadi untuk mendapatkan tangan palsu kepada anak mereka merupakan dilema kepada ibu bapa. Bayangkan mereka perlu berhabis berpuluh ribu untuk sesuatu yang tidak dapat digunakan lagi dalam tempoh yang singkat. Jadi ada yang menunggu anak mereka cukup besar terlebih dahulu. Tangan palsu E-Nable menyelesaikan masalah ini.

3- Fungsi. Ya, anda mungkin terkejut, tangan palsu yang berharga sekitar RM 100 ini dapat berfungsi lebih baik dari tangan palsu teknologi lama yang berharga puluhan ribu dollar. Tonton video di bawah ini.

4- Rekabentuk. Ianya sememangnya menjadi pilihan kanak-kanak, oleh kerana ianya membuatkan mereka kelihatan seperti robot. Oleh kerana ianya mudah direka dan dicetak, ianya boleh dicetak mengikut warna kesukaan pemilik tangan tersebut. Seperti adik Ainaa Amanda yang meminta tangan barunya selepas ini berwarna merah jambu adik ini yang mahu kelihatan seperti Iron Man, Wolverine dan banyak lagi kisah seperti ini. Ini akan meningkatkan keyakinan diri anak-anak kecil yang sebelum ini kemungkinan hilang keyakinan diri.

5 – Sangat mudah dihasilkan. Hampir  sesiapa sahaja boleh mencipta dan mencetak tangan prostetik ini, berbanding dengan tangan palsu yang konvensional yang memerlukan latihan bertahun-tahun untuk mencipta. Sekiranya anda tahu menggunakan software design di komputer, apa yang anda perlukan lagi hanyalah 3D printer, dan anda mampu mengubah hidup seseorang. Sekiranya anda berminat untuk terlibat, anda juga boleh dengan menghubungi E-Nable di laman Facebook mereka  di link berikut http://vckt.co/1DUTE7c ataupun terus ke Google+ Group mereka di http://vckt.co/1DUTLPW.

Oh ya, sekiranya anda rasa teruja dan ingin terus membeli sebuah 3D printer untuk rumah anda, jangan lupa untuk menyokong 3D printer buatan Malaysia!

Mahukan senarai 3D printer buatan Malaysia? Google kan ada!(ok ok, anda boleh klik di sini http://vckt.co/1DUT8pI.

BACA : Kisah Eksklusif Lelaki Yang Mencipta Tangan Adik Ainaa Amanda,

BACA : Siapa Sangka Hidup Kanak-Kanak Ini Berubah Sekelip Mata Hanya Kerana Sebelah Tangan

BACA : Kisah Ainaa Amanda Shahzali, Seorang Anak Yang Dilahirkan Tanpa Telapak Tangan Kanan Yang Istimewa

LIKE Facebook The Vocket untuk lebih banyak kisah menarik dan penuh inspirasi.


Gara-Gara Kongsi Nama Yang Sama, Instagram Pemain Bola Sepak Ukraine ‘Diserang’ Netizen Malaysia

Semalam rakyat Malaysia dikejutkan apabila Ziyad Zolkefli yang berjaya menampilkan aksi yang hebat dalam acara lontar peluru apabila berjaya memecah rekod dunia dan juga rekod peribadi beliau.

Lontarannya berjaya membuatkan beliau meraih pingat emas sebelum pihak Ukraine menjalankan protes dengan mendakwa Ziyad Zolkefli lewat ke call room iaitu bilik menunggu sebelum pertandingan bermula. Protes tersebut nampaknya telah diterima pihak pengajur sekaligus membuatkan Ziyad Zolkefli disahkan sebagai disqualified.

World Para Atheletics dalam satu kenyataan hari ini sahkan rayuan Atlet Paralimpik Negara Muhammad Ziyad Zolkefli ditolak. pic.twitter.com/fzFvtsjQEc

— Mohd Redzuan Abdul Manap (@redzuanNewsMPB) September 1, 2021

Berdasarkan insiden yang berlaku, netizen Malaysia nyata berang dengan situasi yang berlaku. Mereka berpendapat sekiranya isu kelewatan ke call room yang menjadi punca, mengapa Ziyad Zolkefli masih lagi dibenarkan untuk membuat lontaran.

Dalam pada itu, terdapat segelintir netizen yang memihak untuk membuat ‘serangan’ secara peribadi kepada atlet paralimpik Ukraine berkenaan yang dinobatkan sebagai pemegang pingat emas iaitu Maksym Koval.

Di sebalik ‘serangan’ yang dibuat, didapati terdapat netizen Malaysia yang membuat serangan kepada individu yang salah di mana nama Maksym Koval di Instagram turut digunakan oleh seorang atlet namun merupakan pemain bola sepak dan bukanlah atlet paralimpik.

Terdapat juga netizen yang menyedari beliau bukanlah orangnya dan menyeru rakyat Malaysia untuk tidak menghemburkan sebarang komen negatif atau kata makin terhadap pemain bola sepak tersebut. Ruang komen Instagram pemain ini juga turut dijadikan medan perbincangan dalam mencari Instagram atlet paralimpik berkenaan.

Untuk pengetahuan, pemilihan untuk melancarkan serangan siber khususnya serangan peribadi kepada pihak atlet baik dalam dan luar negara bukanlah perkara yang baik meskipun keputusan yang diterima nyata mengecewakan rakyat Malaysia.

Sememangnya agak mengejutkan ramai apabila mengetahui Ziyad Zolkefli yang hanya terlewat dua minit antara yang menjadi punca pingat emas dan rekod dunia yang dicipta beliau ditarik.

Semoga insiden yang berlaku dapat memberi pengajaran kepada Ziyad Zolkefli, atlet Malaysia yang lain serta pihak pengurus untuk lebih sensitif mengenai tempoh ditetapkan untuk memasuki call room.

Untuk pengetahuan, ini bukanlah pertama kali netizen Malaysia melancarkan serangan terhadap atlet negara luar. Sebelum ini, atlet Britain turut menerima ‘diserang’ netizen Malaysia selepas melanggar pelumba basikal negara.

Angkara Langgar Pelumba Basikal Negara, Atlet Britain Ini Sudah Mulai ‘Diserang’ Netizen Tempatan

Teruk Diserang Netizen Malaysia, Facebook Kedutaan Ukraine Tutup Ruangan Komen

‘Tetap Hero Dihati Kami’- Netizen Sayu Dan Beri Kata Semangat Selepas Ziyad Zolkefli Minta Maaf


Gara-Gara Konten ‘Prank’, Influencer Rusia Ini Mungkin Dihantar Ke Penjara Gulag

Di Malaysia, influencer media sosial sangat bernasib baik kerana ‘bebas’ untuk membuat konten-konten prank mengenakan orang awam. Setelah dikecam teruk oleh netizen, cukup dengan memuat naik satu video permohonan maaf dan mereka boleh move on untuk terus ‘membuat wang’ dengan konten yang seterusnya.

Namun perkara ini tidak terjadi di Rusia apabila beberapa orang influencer dikenakan hukuman penjara lebih 3 tahun selepas membuat konten prank terhadap seorang pemandu teksi premium.

Kejadian prank tersebut dibuat pada bulan Mac lalu, di mana ketiga-tiga influencer itu telah menghubungi teksi premium untuk mengambil mereka. Selepas itu, mereka meminta pemandu tersebut membuka bonet belakang kereta tersebut.

Semasa pemandu teksi berada di bahagian bonet, salah seorang influencer telah mengambil alih tempat pemandu lalu membawa lari kereta tersebut sambil dirakam oleh pihak lain yang terlibat sama dalam prank tersebut.

Walaupun mereka memulangkan semula kereta tersebut, namun pemandu teksi itu telah pun membuat laporan polis mengenai kejadian terbabit. Hasil daripada operasi pencarian, pihak polis berjaya menahan suspek di jalan Marshal Zhukov pada hari yang sama kejadian prank itu berlaku.

Setelah soal-siasat dibuat, kesemua influencer itu didapati kerap membuat video prank mengenakan orang awam. Aidyn Tussupov yang mempunyai 1.2 juta pengikut di Instagram merupakan salah seorang yang terlibat dalam pembuatan konten-konten prank tersebut.

A post shared by Aidyn Tussupov (@tussupov)

“Ramir Khasanov, Aidyn Tussupov and Ersin Dumshebay didapati bersalah melakukan jenayah di bawah Perenggan 2 Perkara 166 Kanun Jenayah Persekutuan Rusia dan mereka dijatuhi hukuman penjara sebenar, selama tempoh tiga tahun enam bulan, dengan menjalani hukuman di koloni keseksaan rejim umum,” petik dari kenyataan rasmi yang dikeluarkan oleh pihak berkuasa Rusia.

Memetik portal MMORPG, ketiga-tiga influencer itu berkemungkinan akan dihantar ke Kem Tahanan Gulag yang terletak 500km dari Moscow. Kem-kem tersebut biasanya terletak di pekan-pekan kecil di kawasan yang sukar untuk diakses.

Kem itu sendiri berkeluasan kira-kira empat hektar, dengan bangunan bata satu tingkat dan dua tingkat. Keadaan bangunan tersebut semakin teruk dan buruk kerana ia telah berusia sekurang-kurangnya 50 tahun.

Bangunan kem itu dapat menempatkan kira-kira 800 tahanan di mana banduan tinggal di dalam berek antara 100 dan 120 orang. Mereka tidur di atas katil dua tingkat di dalam bilik yang asalnya dibina untuk memuatkan hanya 50 hingga 60 orang sahaja.

Lebih memburukkan keadaan lagi, ketiga-tiga influencer tersebut perlu membiasakan diri untuk berkongsi hanya satu tandas dan singki yang disediakan kepada banduan di setiap berek.

Anda boleh baca lagi artikel-artikel mengenai pengguna media sosial yang menerima akibat buruk selepas melakukan konten prank.

Dakwa Sekadar Hiburan, ‘Prank’ Tangkap Basah Kumpulan YouTuber Ini Undang Kerisauan Netizen

‘Prank’ Pelitup Muka Palsu Cetus Kontroversi, YouTuber Ini Bakal Ditendang Keluar Bali

Niat Mahu ‘Prank’ Rakan, Pengguna Jalan Raya Lain Pula Yang Cedera


Gara-Gara Lelong Kasut Dan Beg RM10, Kedai Di Plaza Sungei Wang Ini Diserbu Pelanggan

Setiap kali promosi hebat dijalankan, pasti ramai rakyat Malaysia akan berpusu-pusu ke kedai tersebut untuk merebut peluang yang tidak datang selalu. Adakah anda juga gemar beli barangan ketika promosi?

Terbaharu, seorang penjual di Plaza Sungei Wang telah mempromosikan jualan lelong RM10 untuk setiap barangan di kedai miliknya. Pelbagai jenis kasut dan beg boleh dibeli dengan harga RM10 sahaja.

Lantaran perkongsian tersebut, tular beberapa keping gambar para pelanggan membanjiri Plaza Sungei Wang untuk membeli barangan yang dilelong secara promosi.

Menerusi gambar yang tular, kita dapat lihat para pelanggan beratur panjang untuk ke kedai tersebut dan mengamalkan penjarakan sosial.

Untuk pengetahuan anda, jualan lelong ini akan dijalankan selama 3 hari bermula hari ini sehingga Ahad ini. Jika anda berada berdekatan, bolehlah singgah untuk membeli kasut atau beg dengan harga RM10 sahaja bagi setiap barangan.

Sementara itu, kami kongsikan beberapa artikel ‘trending’ di The Vocket pada pautan di bawah ini.

Mahu Pertahankan Maruah Keluarga, Ali Puteh Dedah Kes Saman Isteri Arwah Abam Bocey Bermula

Hero Wanita Berusia 19 Tahun, Angel Tahu ‘Everything Will Be Okay’ Untuk Myanmar

Terbesar Di Malaysia, ‘Maze Park’ Di Perak Ini Bakal Jadi Tumpuan Terbaru Pelancong


Gara-Gara ‘Lepaskan’ Motosikal Tersangkut, Pemandu Ini Terpaksa Bayar Tol Dua Kali

Bagai lepaskan anjing tersepit, itulah perumpaan yang sesuai buat seorang pengguna lorong RFID baru-baru ini apabila dia terpaksa membayar tol tersebut dua kali selepas sebuah motosikal menggunakan lorong tersebut.

Kejadian itu berlaku apabila pemandu mendapati ada sebuah motosikal tersangkut di lorong RFID menunggu kenderaan datang untuk membuka palang tol itu.

Dalam rakaman video dashcam, pemandu itu dilihat perlu bergerak kehadapan dan mengundur beberapa kali kerana posisi motosikal menghalang untuk membolehkan pengimbas RFID mengesan pelekat pada kenderaannya.

Setelah beberapa kali cubaan, akhirnya palang tol itu terbuka dan motosikal itu meninggalkan tol tersebut. Bagaimanapun, apabila pemandu cuba mengekori dari belakang, secara automatik palang tol itu tertutup selepas mengesan pergerakan motosikal terbabit.

Tindakan tidak bertanggungjawab oleh penunggang motosikal itu telah menyebabkan pengguna lorong RFID ini perlu mengundur ke belakang dan menuju ke hadapan sekali lagi hanya untuk membayar tol buat kali kedua.

Perkongsian rakaman video dashcam itu telah mendapat pelbagai reaksi netizen yang rata-ratanya mengecam penunggang motosikal itu yang langsung tidak mempunyai empati dengan salah guna lorong tol dan menganiaya pemandu yang ‘menyelamatkannya’ yang tersangkut.

Tambah orang ramai lagi, mereka meminta agar pihak berkuasa mengenakan tindakan tegas kepada mana-mana pengguna motosikal yang menggunakan lorong tol dan tidak menggunakan lorong motosikal yang telah dikhaskan untuk mereka.

Pada masa sama, netizen juga menyarankan agar syarikat konsesi tol dapat mengambil langkah lebih proaktif dan responsif dalam menangani masalah seperti ini yang sekian lama dihadapi oleh pengguna jalan raya.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Lihat lagi beberapa insiden yang sama disebabkan penunggang motosikal menyelit di laluan tol dengan sengaja. Baca lebih lanjut melalui pautan di bawah.

Netizen Geram Lihat ‘Rider’ Menyelit Di Laluan Tol Sehingga Kereta Dihempap Palang

Kereta Langgar Palang Tol, Gara-Gara Motosikal Menyelit Di Laluan ‘SmartTag’


Gara-Gara Lori Mahu Elak Sekatan Polis, Jambatan ‘Laluan Tikus’ Runtuh

Bagi mengelakkan mengelakkan rakyat Malaysia merentas daerah dan negeri ketika musim perayaan baru-baru ini, pihak polis telah mengenakan sekatan pada ‘laluan tikus’ di seluruh negara bagi mengelakkan pergerakkan merentas kawasan tanpa kebenaran.

Terbaharu, sebuah jambatan kecil yang menghubungkan Kampung Tanjung Jering dan Kampung Sentosa, Bachok di Kelantan telah runtuh ekoran sebuah lori cuba menyeberangi jambatan tersebut.

Rata-rata ramai pengguna Facebook mempertikaikan tindakan pemandu lori cuba merentasi jambatan kecil tersebut dan berasa senang hati kerana semua pihak tidak boleh lagi mengelak sekatan jalan raya selepas ini.

Ada juga berasa simpati dengan penduduk kampung setempat kerana kini mereka telah ‘kehilangan’ satu laluan yang mereka sering gunakan sebelum penularan wabak COVID-19 di Malaysia lagi.

Difahamkan laluan tersebut sering digunakan oleh penduduk setempat untuk mengelak melalui sekatan jalan raya yang ada di jalan utama bagi melakukan aktiviti harian.

Setakat akhir bulan Mei lalu, sekurang-kurangnya terdapat sekitar 441 buah sekatan jalan raya telah dibuat di seluruh negara. Langkah tersebut dibuat bagi membuat semakan lebih teliti ke atas pengguna jalan raya dan menyekat sebarang pergerakan yang tidak mendapat kebenaran.

Baru-baru ini seorang penunggang basikal ‘terkantoi’ apabila cubaanya untuk rentas daerah dirakam oleh dron pemantau polis.

Dirakam Dron Pemantau Polis, Lelaki Ini Kantoi Cuba Rentas Daerah Dengan Basikal

Mahu Halang Cubaan Rentas Negeri, Polis Tambah Sekatan Di ‘Laluan Tikus’


Gara-Gara LRT Rosak, Lelaki Ini Terpaksa Jalan Kaki Sejauh 26KM Untuk Balik Rumah

Umum mengetahui bahawa 16 stesen Transit Aliran Ringan (LRT) laluan Kelana Jaya telah digantung dan boleh dikatakan keadaan huru hara telah menimpa warga kota yang bergantung kepada penggunaan pengangkutan awam.

Lantaran itu, seorang lelaki terpaksa berjalan kaki sejauh 26 kilometer dari LRT Kerinchi ke KL Sentral disebabkan LRT laluan Kelana Jaya tergendala. Menerusi video TikTok Adam Eji, dia memberitahu pada awalnya dia berjalan dari Universiti Malaya (UM) ke LRT Kerinchi, namun disebabkan stesen itu tutup, dia mengambil keputusan meneruskan perjalanan ke Stesen LRT di KL Sentral.

LRT rosak but at least i have a healthy body! 🤩 #fyp #fypdongggggggg #lrtrosak #rapidkl #adameji7 #malaysiatiktok #africanmalaysian #kualalumpur #kelanajayaline

Malah, dia juga perlu meredah hujan sepanjang perjalanan ke KL Sentral, sebelum akhirnya menukar rancangan untuk menaiki Monorel ekoran keadaan huru hara di stesen berkenaan.

Walaupun penat kena berjalan sejauh 26km dan meredah hujan lebat, namun dia tidak merungut dan berfikir positif dimana sekurang-kurangnya dia mendapat badan yang sihat.

Perkongsian video tersebut telah meraih perhatian orang ramai dan rata-rata netizen kagum dengan kegigihannya untuk berjalan kaki pulang ke rumah.

Tidak hanya itu, para netizen turut berharap isu LRT rosak ini dapat segera ditangani kerana ia menyusahkan ramai orang dan ketika artikel ini ditulis, video itu yang telah mendapat 381.5K views dan 35.7K tanda suka di TikTok.


Gara-Gara Lukis Muka Bermata Sepet Pada Cawan Pelanggan, Starbucks Disaman RM59,000

Umum tahu apabila melawati Starbucks, para barista akan bertanyakan nama anda sebagai pelanggan untuk ditulis pada sebuah cawan. Perkara ini secara tidak langsung membuatkan para pelanggan berasa lebih gembira seolah lebih dihargai.

Dalam pada itu, siapa sangka sebuah lukisan kecil yang disangka mampu menceriakan pelanggan bertukar menjadi jadi sebuah isu besar. Itulah yang berlaku di sebuah rangkaian Starbucks di Ireland apabila seorang warga Ireland campuran Thai yang dikenali sebagai Suchavadee Foley mendakwa beliau telah dilayan dengan rasis oleh seorang barista.

Semuanya disebabkan barista berkenaan melukis sebuah emoji senyum berbanding menulis nama beliau. Berdasarkan lukisan yang dibuat, pelanggan berkenaan merasakan seolah dilayan dengan rasis dan fizikal beliau dikutuk berikutan lukisan emoji muka senyum dengan mata sepet yang dihasilkan.

Isu yang dilihat kecil bagi sesetengah pihak ini nampaknya telah dibawa ke pihak atasan melibatkan Ireland’s Workplace Relations Commission. Berdasarkan keputusan yang dibuat, pihak Starbucks Tallaght telah diminta membayar sebanyak €12,000 (RM58,980) kepada pelanggan berkenaan atas kesalahan yang dibuat.

Difahamkan, barista berkenaan pada mulanya telah bertanyakan nama kepada Suchavadee Foley namun berikutan gagal mengetahui ejaan nama pelanggan berkenaan, barista tersebut memilih untuk melukis sebuah gambar emoji senyum sebagai ganti. Beliau juga turut memaklumkan beliau tidak berniat berlaku rasis terhadap pelanggan berkenaan.

Ikuti juga kisah lelaki ini yang sanggup melapor kepada polis sebanyak 80 kali setahun semata-mata kerana mendengar bunyi ‘misteri’ di rumahnya.

Sering Dengar Bunyi Bising ‘Kerusi Ditarik’, Lelaki Ini Pilih Untuk Lapor Polis 80 Kali Setahun

IKEA Silap Cetak Beg, Kata ‘Alamak’ Dan Jadikannya Beg Edisi Khas


Gara-Gara Mahu Beli Kad TNG NFC Terlajak Murah, Lelaki Ini Lesap Lebih RM23,000 Kepada Scammer

Sehingga ke hari ini, kad TNG NFC masih menjadi barang panas kerana stok yang terhad. Ramai yang sanggup membelinya dengan harga yang lebih mahal daripada scalper.

Melalui satu laporan NST, seorang lelaki berusia 55 tahun daripada Jerantut telah menjadi mangsa penipuan berkaitan pembelian kad TNG NFC pada harga istimewa yang mengakibatkan kerugian sekitar RM23,500. Insiden ini dilaporkan terjadi pada 4 Januari lalu di mana mangsa ternampak iklan Facebook yang menawarkan kad TNG NFC.

Lalu, mangsa berhubung dengan suspek yang menyamar sebagai agen penjual kad TNG NFC itu. Mangsa telah ditawarkan dengan pakej keluarga yang berharga sekitar RM32 untuk empat keping kad. ‘Agen’ tersebut dikatakan memberikan satu pautan kepada mangsa menerusi WhatsApp.

Mangsa tanpa sebarang syak wasangka melanjutkan pembelian dengan memasukkan maklumat bank termasuk username dan kata laluan menerusi pautan tersebut. Selepas mencuba berulang kali, mangsa masih gagal meneruskan transaksi bagi pembelian kad TNG NFC itu.

Setelah menyedari telah tertipu, mangsa baru mengesan wang sebanyak RM23,500 di dalam akaun banknya telah lesap. Pihak polis mengatakan kes penipuan ini sedang disiasat dan orang ramai diminta untuk tidak memuat turun sebarang aplikasi yang mencurigakan.

Menerusi laporan ini, mangsa dilihat telah menerima pautan phishing yang mana sebuah laman palsu yang menyerupai sesebuah laman organisasi sah untuk menjerat mangsa. Mereka yang tidak cakna kebiasaannya akan tertipu dengan teknik penipuan sebegini.


Gara-Gara Mahu Hasilkan Video, Remaja Maut Selepas Menahan Lori Secara Mengejut

Ketika ini, ramai orang berlumba-lumba untuk menghasilkan konten terbaik untuk dipaparkan kepada umum agar memiliki ramai pengikut di media sosial.

Terbaharu, seorang remaja maut selepas menahan lori secara tiba-tiba di Tengerang Selatan, Indonesia demi menghasilkan kandungan video untuk tatapan pengikut.

Menurut Ketua Polis Tangerang Selatan, Agus Sutisna berkata, kejadian itu berlaku ketika remaja berusia 14 tahun dan rakan-rakannya berjalan dari arah Benda, Pamulang menuju ke Universiti Pamulang.

Difahamkan juga, para remaja tersebut cuba memberhentikan lori dengan tujuan untuk menumpang kenderaan tersebut. Malangnya, lori itu membawa muatan pasir, maka tidak boleh menekan brek serta-merta kerana keadaan akan menjadi lebih bahaya.

Pemandu lori itu kini telah ditahan untuk siasatan lanjut. Menurut seorang saksi, kumpulan remaja itu sering berkumpul dan sengaja menahan lori yang lalu di laluan berkenaan pada setiap malam.

Tambahnya, aksi itu sengaja dilakukan sebagai bahan kandungan untuk video yang kemudiannya dimuat naik di media sosial dan ketika kejadian kumpulan remaja itu lari meninggalkan rakan mereka yang dilanggar. Apa pendapat anda akan isu ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Dipaksa Lengkapkan Tuntutan Kerja Ketika Kecemasan, Netizen Bengang Dengan ‘Keprihatinan’ Majikan Ini

‘Dengar Muzik TikTok Terus Terjaga Dari Koma’- Babak Drama Indonesia Ini Bikin Netizen Terhibur

Lebih ‘Makan Garam’, Nasihat Pak Utih Di TikTok Ini Raih Perhatian Bakal Suami


Gara-Gara Mahu ‘Jimat’ Bayar Duit Parkir, Pemilik Kenderaan Jadi Punca Bas MRT Tersangkut

Sejak laluan MRT Putrajaya dibuka sepenuhnya, angka pengguna pengangkutan awam itu boleh dikatakan meningkat kerana ia memudahkan penduduk di sekitar Putrajaya dan Cyberjaya keluar-masuk di kawasan tersebut tanpa perlu membawa kenderaan lagi.

Baru-baru ini tular satu rakaman video di mana dua buah bas pengantara MRT tersangkut ketika ingin mengambil penumpang di Stesen MRT Cyberjaya City Centre.

Orang parking kiri kanan jalan dekat MRT Cyberjaya City Centre. Tak pasal-pasal bas perantara MRT ni sangkut, lepas tu bas lambat dari schedule. 😰😠 pic.twitter.com/xizxKSSMfO

— Cyberjaya Info (@Twt_Cyberjaya) April 12, 2023

Kejadian itu berpunca beberapa kenderaan orang awam diletakkan di bahu jalan laluan bas berkenaan sehingga laluan terhalang.

Difahamkan kawasan stesen MRT di situ turut menyediakan ruangan parkir berbayar, namun oleh kerana pemilik kenderaan mahu ‘berjimat’, mereka memilih untuk meletakkan kenderaan di kiri kanan bahu jalan.

Tindakan pemilik kenderaan yang pentingkan diri sendiri itu mengundang rasa marah netizen. Oleh sebab mereka, jadual bas MRT ‘lari’ dan menyebabkan orang lain lewat untuk pulang ke rumah berbuka puasa.

Pemandu kereta: “BINALAH BANYAK LAGI PARKIR HURR DURR”

Juga pemandu kereta: *parkir kat luar sebab nak elak cas RM4/SEHARI* https://t.co/M8m4fcvmLb pic.twitter.com/FVHW1LV5y9

— slainthayer_my (@slainthayer_my) April 12, 2023

Nak guna public transport pun kena naik kereta ni la hasilnya https://t.co/2CDsH8qnbY

— Pedoq, what is this behaviour? (@pedoqpop) April 12, 2023

Sagat aje biar ada akal. Kita ni ada undang-undang, ada peraturan tapi tak ada penguatkuasaaan. https://t.co/MNPvuTwOPu

— EdPsy Ash 🌜📵||🌞+🌎||❌🍬 (@arcx13) April 13, 2023

Hailak 1450 boleh bayar. Tapi nak bayar parking pun berkira 🤣🤣🤣 https://t.co/EPZCiNNzkw

— Maximilliano Krum (@syaruz_) April 12, 2023

Tambah netizen lagi, penguatkuasa perlu menjalankan operasi bagi membanteras orang awam yang meletakkan kenderaan sesuka hati sehingga menghalang lalu-lintas.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


3D Touch Mungkin Tidak Lagi Disertakan Pada Apple iPhone Terbaru

Nampaknya sebuah lagi ura-ura dikeluarkan harini buat syarikat Apple. Berdasarkan laporan daripada KGI Securities, syarikat ini bercadang untuk tidak lagi menyertakan fungsi 3D Touch pada model terbaru iPhone.

Teknologi yang mula diperkenalkan pada Apple iPhone 6s ini berpeluang membantu pengguna mengakses shortcut dengan lebih mudah dengan menekan dengan icon dengan lebih kuat.

Difahamkan idea untuk tidak lagi menyertakan 3D Touch ini bertujuan untuk mengurangkan berat serta kos pengeluaran menghasilkan iPhone memandangkan Apple bercadang untuk menggunakan Cover Glass Sensor. Sebuah teknologi paparan yang lebih efisien buat iPhone.

Kemungkinan besar fungsi 3D Touch bakal tidak ditawarkan buat model iPhone keluaran 2019 dan seterusnya. Adakah anda pengguna tegar 3D Touch? Kongsikan bersama kami bagaimana 3D Touch berjaya membantu anda dalam proses multitasking.


Gara-Gara Mahu Wajibkan Penumpang Ambil Vaksin, Qantas Airways ‘Diserang’ Golongan Antivaksin

Umum tahu industri penerbangan terjejas dengan teruk sejak pandemik COVID-19 menyerang dunia. Kehadiran wabak ini sekaligus membuatkan orang ramai tidak lagi terbang ke luar negara bagi mengelakkan daripada jangkitan wabak merbahaya ini.

Sebagai usaha awal untuk merancakkan semula industri penerbangan, Qantas Airways mengambil inisiatif untuk bakal mewajibkan penumpang destinasi antarabangsa mengambil vaksin COVID-19 sebelum menaiki penerbangan syarikat ini.

Meskipun sekadar cadangan, inisiatif syarikat ini nampaknya telah ditentang oleh golongan antivaksin. Berdasarkan maklum balas yang diterima Qantas Airways, para penumpang lebih rela untuk tidak melancong daripada diarah untuk mengambil vaksin.

Lebih mengejutkan Qantas Airways, sejumlah besar penumpang terdiri daripada 88% menolak cadangan untuk mendapatkan vaksin sebelum terbang ke negara luar.

Bukan itu sahaja, terdapat netizen yang memilih untuk tidak lagi terbang bersama Qantas berikutan polisi kewajipan mendapatkan vaksin sebelum terbang. Menurutnya, pemilihan untuk mendapatkan vaksin tidak seharusnya diwajibkan kerana wabak ini mempunyai kadar kelangsungan hidup setinggi 99%.

Setakat ini, cadangan Qantas Airways masih lagi dalam peringkat awal. Ketua Pegawai Eksekutif Qantas, Alan Joyce meramalkan peraturan untuk mewajibkan penggunaan vaksin bakal menjadi amalan standard di serata dunia memandangkan kerajaan dan syarikat penerbangan sedang mempertimbangkan penggunaan pasport vaksin elektronik.

Sebelum ini WHO memaklumkan wabak COVID-19 tidak akan hilang meskipun dengan adanya vaksin.

WHO Kata Walaupun Ada Vaksin, COVID-19 Tidak Akan Hilang

Kes COVID-19 Warga Asing Naik Mendadak, Rakyat Malaysia Mahu Top Glove Bertanggungjawab


Gara-Gara Makan Sashimi, Doktor Jumpa Cacing Berukuran 3.8 Sentimeter Di Dalam Mulut Wanita Ini

Ramai daripada kita yang meminati makanan Jepun, terutamanya sashimi atau sushi. Hidangan ini bukan sahaja lazat, malah selalunya hadir dalam bentuk yang segar walaupun ia dihidang dengan cara yang mentah.

Namun, tidak semua yang mentah itu baik untuk tubuh badan manusia. Terbaharu, seorang wanita di Jepun telah mengeluarkan seekor cacing yang berukuran 3.8 sentimeter dari mulutnya setelah dia dilaporkan menjamah sepotong ikan mentah.

Dia yang berusia 25 tahun, berasal dari Tokyo telah memakan beberapa potong sashimi dan tidak menyedari bahawa makanan tersebut adalah rumah kepada cacing parasit jenis Pseudoterranova – selalunya dijumpai pada ikan laut yang dihidangkan mentah atau masak.

Kes ini diklasifikasikan sebagai kes yang luar biasa kerana kebanyakan penemuan cacing selalunya berlaku di bahagian usus manusia dan sangat jarang ia dijumpai di bahagian mulut.

Di dalam American Journal of Tropical Medicine and Hygiene, dilaporkan bahawa wanita itu pada mulanya telah mengalami gejala sakit tekak selama lima hari. Dia melaporkan kepada pihak doktor bahawa sebelum mengalami gejala sakit tekak, dia sempat menjamah satu set sashimi.

Ketika melakukan pemeriksaan, para doktor menjumpai cacing berwarna hitam yang bergerak-gerak di bahagian kiri tonsil wanita tersebut. Setelah mengeluarkan cacing  itu, para doktor menyatakan bahawa tahap kesihatan wanita itu kembali pulih.

Buat anda di luar sana, pastikan anda makan makanan yang sudah dimasak atau jika anda mahu menjamahnya secara mentah, masukkan daging tersebut ke dalam peti sejuk dan biarkan ia beku. Cara ini mampu membunuh bakteria yang ada pada daging tersebut.

Makanan Jepun sangat dekat pada hati rakyat Malaysia, berikut adalah 16 makanan Jepun yang popular di Malaysia. Klik pautan di bawah untuk membaca.

16 Makanan Jepun Yang Popular Di Kalangan Orang Malaysia

Serendah RM2.12, Sushi King Tawar Promosi ‘Makan Puas-Puas’ Khas Untuk Penggemar Sushi


Gara-Gara Memasang Aplikasi Meragukan, Influencer Kriptowang Terkemuka Hilang Keseluruhan Aset Digital

Sehingga ke hari ini, penggodam dikesan menyediakan laman phishing dengan menawarkan perisian percuma menerusi iklan dalam hasil carian Google. Selepas ia dipasang, perisian palsu tersebut kebiasaannya bakal mengakses komputer anda tanpa disedari dan lebih malang lagi aset digital atau wang akan dicuri.

Salah seorang yang menjadi mangsa taktik ini adalah seorang influencer kripto terkemuka yang mana melaporkan kesemua aset kripto digital bersama-sama kawalan ke atas akaun profesional dan peribadi media sosial telah digodam dan dicuri. Semua ini berlaku selepas memuat turun aplikasi palsu pada siaran iklan di Google.

Menerusi Twitternya, beliau yang dikenali sebagai NFT God mendakwa telah digodam selepas melancarkan perisian rakaman video Open Broadcaster Software (OBS) dan penstriman langsung yang dimuat turun daripada iklan dalam hasil carian Google.

Lebih mengeruhkan keadaan lagi, penggodam juga dikatakan berjaya menceroboh akaun Gmail dan Discord lalu menyebarkan mesej bersama pautan hasad untuk memerangkap kenalan rapat dan komunitinya.

Berdasarkan kes di atas, beberapa semakan aplikasi seumpamanya telah dibuat dan didapati mempunyai laman phishing yang mana menyerupai laman asli bersama alamat pautan yang mencurigakan. Malah dengan siaran sebagai iklan, sebahagian pengguna lebih cenderung untuk mengaksesnya kerana menyangka ia adalah laman asli pula.

Ekoran itu, pengguna dinasihatkan supaya memastikan hanya memuat turun dan memasang aplikasi-aplikasi dari sumber yang sah sahaja. Di samping itu, buat semakan alamat pautan kerana penggodam bakal memancing pengguna dengan laman palsu bersama alamat pautan yang serupa seperti laman rasmi sesebuah jenama atau syarikat terkemuka.


Gara-Gara Menyelit Pada ‘Blind Spot’, Tindakan Myvi Ini Jadi Punca Dihimpit Lori Tangki

Sudah menjadi tanggungjawab setiap pengguna jalan raya dalam memastikan keselamatan sendiri termasuk kenderaan serta kenderaan lain terjaga dalam mengelakkan daripada berlaku sebarang kemalangan.

Terbaharu, tular sebuah klip yang dilihat dirakam menerusi rakaman CCTV memperlihatkan tindakan sebuah Perodua Myvi yang seolah terburu-buru keluar daripada stesen minyak.

Apa yang menjadi isu serta menarik perhatian netizen adalah tindakan Myvi ini yang menyelit pada bahagian blind spot lori tangki yang sekaligus menghalang pandangan lori tangki serta menjadi punca kemalangan apabila lori tangki tersebut keluar daripada stesen minyak. Berikut merupakan klip yang dikongsikan oleh Facebook Kaki Komen.

Isu yang berlaku nyata menarik perhatian netizen yang berang dengan tindakan Myvi berkenaan yang dilihat terlalu terburu-buru tanpa memikirkan keperluan kenderaan berat mengambil ruang untuk keluar dari stesen minyak.

Tidak kurang juga yang bersimpati dengan nasib lori tangki berkenaan di mana pemandu tersebut mungkin dikenakan tindakan hanya disebabkan ‘melanggar’ kenderaan lain.

Sehubungan dengan itu, orang ramai diingatkan untuk berada tidak berada dekat dengan kenderaan besar khususnya di lokasi blind spot bagi mengelakkan perkara tidak diingini berlaku.

Tular pada minggu ini apabila CEO BubbleBee ini menunjukkan ‘hasil’ tembok rumah yang tidak kukuh serta mudah dijatuhkan hasil kerja pemaju.

‘Tolak Sebelah Tangan Pun Jatuh’ – CEO BubbleBee Ini Dedahkan ‘Kualiti’ Tembok Rumah Yang Dibangunkan

Netizen Kagum Lihat Lelaki Ini ‘Sound’ Ah Long Sehingga Tertunduk Diam


Gara-Gara Menyokong Pengambilan Vaksin, Pendakwah Selebriti Ini Digelar ‘Ustaz Dajjal’

Wabak pandemik COVID-19 yang sedang melanda seluruh dunia kini seperti sinar harapan buat semua orang apabila pelbagai jenis vaksin untuk menangani jangkitan penyakit ini sudah dimulakan.

Malah, program vaksinasi di negara kita turut telah dimulakan semalam dan vaksin diberikan keutamaan kepada petugas barisan hadapan terlebih dahulu. Sedia maklum, ada golongan antivaksin yang telah tampil dengan pelbagai teori konspirasi berhubung vaksin yang akan diambil oleh setiap manusia seluruh dunia.

Terbaharu, pendakwah selebriti PU Rahmat yang menyokong pengambilan vaksin dan juga memperjelaskan bahawa vaksin ini tidak mempunyai apa-apa agenda nyata mengundang rasa kurang senang dalam golongan antivaksin.

Alhamdulillah dah lebih 20 orang gelar saya Ustaz Dajjal kerana pendirian yang menyokong vaksin.

sekarang ni kalau aku ustaz dajjal, siapa ustazah dajjal.

— Rahmat Ikhsan (@pu_rahmat) February 23, 2021

Menurut PU Rahmat, dirinya turut digelar ‘ustaz Dajjal’ kerana menyokong pengambilan vaksin. Bukan itu sahaja, ada juga segelintir pengikutnya yang mahu ‘unfollow’ dirinya sebagai tanda protes.

buat kerana ikut Nabu Sallahu alaihi wassalam.

Sejak semalam saya dah block berpuluh orang anti-Vacc yang hina saya dan panggil saya dengan bermacam gelaran seperti Ustaz Dajjal.

— Rahmat Ikhsan (@pu_rahmat) February 24, 2021

Akan tetapi, kecaman segelintir golongan antivaksin ini tidak menghalang dirinya untuk tetap berdakwah dan menyebarkan kebenaran. Beliau turut menjelaskan kenapa vaksin bukanlah sebuah agenda Yahudi di YouTube miliknya.

Mungkin selepas menonton video tersebut, golongan antivaksin akan membuka mata dan fikir mana yang betul. Apakah pendapat anda akan isu ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

‘Ini Semua Wayang Sahaja’- Golongan Antivaksin Tidak Percaya Perdana Menteri Terima Suntikan Vaksin

Muhyiddin Disuntik Vaksin COVID-19, Lancar Program Imunisasi COVID-19 Kebangsaan Hari Ini

Berikut Adalah Cara-Cara Untuk Mendaftar Vaksin COVID-19 Dengan Kemas Kini Terkini MySejahtera